Kuna qollqempis Reinon luräwinakapajj apasi | Diosan Reinopa\nKuna qollqempis Reinon luräwinakapajj apasi\nDiosan Reinopan luräwinakaparojja, kunjamsa ukat kunatsa Jehová Diosan Qhanañchirinakapajj yanaptʼapjje ukwa yatjjataskañäni\n1, 2. 1) ‘Bibliat Yatjjatirinakajj kawkits qollq apsupjje’ sasin iglesia pʼeqtʼirejj Russell jilatar jisktʼkäna ukhajja, ¿jilatajj kamsänsa? 2) ¿Kunsa aka yatichäwin yatjjataskañäni?\nBIBLIAT Yatjjatirinakajj kawkitsa qollq apsupjje, sasaw mä kutejj Iglesia Reformada religionan pʼeqtʼiripajj Russell jilatar jisktʼäna.\n“Nanakajj janipuniw qollq mayipkti” sasaw Russell jilatajj säna.\n“Ukhamajj ¿kawkits qollq apsupjjta?” sasaw iglesia pʼeqtʼirejj wasitat jisktʼäna.\nRussell jilatajj akham sänwa: “Uk sirisma ukhajja, janiw cheqaw siskitasmati. Tantachäwinakanjja, jaqenakan qollq churapjjañapatakejj janiw kun pasayañas wakiskiti. Jupanakaw taman kunayman gastonak utjatap amuyasajj akham sapjje: ‘Akham Tantachasiñ Utanïñajj qollqetakiwa [...]. ¿Kunjamsa yanaptʼiristjja?’” sasa.\nKʼariskaspasa ukhamwa iglesia pʼeqtʼirejj Russell jilatarojj uñkatäna.\nUkatwa Charles Russell jilatajj akham saskakïna: “Cheqwa parlasksmajja. Jaqenakaw akham jisktʼapjjetu: ‘¿Kunjamsa mä qawqha qollqemp yanaptʼiristjja?’ sasa. Cheqas kunapachatï maynejj Diosan bendicionap katoqe ukat qollqep utjchi ukhajja, Tatituruw uk churañ muni. Ukampis jan qollqenirojja, ¿kunatarak qollq maysnasti?”. *\n2 Russell jilatajj janiw kʼariskänti. Cheqansa, Jehová Diosan servirinakapajj nayratpachaw qollq taqe chuym churasajj cheqa yupaychäwir yanaptʼawayapjje. Bibliajj qellqaskäna uka tiemponsa ukat jichha tiemponakansa, kunjamsa qollqemp yanaptʼasiwayi ukwa aka yatichäwin yatjjataskañäni. Uka toqet yatjjatkasajja, sapa mayniw akham jisktʼasiñasäspa: “¿Kun lurasas Jehová Diosan Reinopar yanaptʼaskataj uñachtʼayiristjja?” sasa.\n‘Tatituru chuymapat ofrenda churañ munapki ukanakajj churapjjaspawa’\n3, 4. 1) ¿Kunsa Jehová Diosajj servirinakapat amuyi? 2) Tabernáculo lurasiñapatakejja, ¿kunjamsa israelitanakajj yanaptʼapjjäna?\n3 Jehová Diosajj janiw cheqpach servirinakapat pächaskiti. ‘Yanaptʼapjjañamawa’ sasin satajja, taqe chuymaw jupanakajj qollq churasin Diosar munasipjjatap uñachtʼayapjje, uk sumwa Jehová Diosajj yati. Uk amuytʼañatakejja, nayra tiempon jakapkäna uka israelitanakatwa jichhajj parltʼañäni.\n4 Israelitanakar Egipto markat apskäna uka qhepatwa Jehová Diosajj Jupar yupaychapjjañapatakejj mä tabernáculo lurapjjañap israelitanakar mayïna. Ukampis uk lurañatakisa ukat kunanakatï uka manqhan utjañapäkäna ukanak uchañatakisa, kunayman yänaka jan ukajj cosasanakaw munasïna. Ukatwa Moisesajj Jehová Diosan amuytʼayatajj israelitanakar akham säna: “Taqe khitinakatejj Tatituru chuymapat ofrenda churañ munapki ukanakajja taqe chuymaw churapjjañapa” sasa (Éxo. 35:5). Amtañäni, uka nayrajj kunayman tʼaqhesiyataw israelitanakajj jakasipjjäna (Éxo. 1:14). Ukhampachasa, jan pächasisaw jupanakajj qori, qollqe ukat yaqha ukham suma yänak churapjjäna, ukanakat jila partejj egipcionakat mayipkäna ukanakäpachänwa (Éxo. 12:35, 36). Munaskäna ukat jukʼamp jilwa israelitanakajj taqe chuyma churapjjäna, ukatwa Moisesajj “jan apanjjapjjamti” sasin jupanakar yatiyäna (Éxo. 36:4-7).\n5. Templo lurasiñapatak Davitajj yanaptʼa maykäna ukhajja, ¿kunsa israelitanakajj lurapjjäna?\n5 Niya pusi pataka paqallq tunka phesqani maranak qhepatjja, Jehová Diosan templop lurasiñapatakiw David reyejj qollqepamp yanaptʼarakïna. Aka Oraqpachanjja, cheqpach Diosar yupaychañatakejj janiw yaqha ukham utajj utjkänti. David reyejj akham sasaw yanaptʼapjjañapatak israelitanakar säna: “Jichhasti ¿khitisa aski chuymampi churañ muni Tatitutakejja?” sasa. Uk istʼasajj ‘taqe chuymaw israelitanakajj Tatitutak ofrenda churapjjäna’ sasaw Bibliajj qhanañchi (1 Cró. 29:3-9). Kunatsa ukham churapjjäna uk amuyasajja, akham sasaw Davitajj Jehová Diosar oracionan säna: “Taqew jumatjja juti, nanakasti churapjjsmawa kuntï jumat katoqapksma ukaki” sasa (1 Cró. 29:14).\n6. Kuntï Diosan Reinopajj lurki ukar yanaptʼañatakejja, ¿kunatsa qollqejj munasi, ukat kunsa maynejj jisktʼasispa?\n6 Moisesana ukat Davitan urunakapanjja, Diosan servirinakapajj taqe chuymaw yänakapamp yanaptʼapjjäna. ¿Jichhürunakat kamsasirakispasa? Kuntï Diosan Reinopajj lurki ukar yanaptʼañatakejja, qollqejj munasirakiwa. Sañäni, Biblia ukat Bibliat apstʼat qellqatanaka lurañatakisa ukat lakirañatakisa, walja qollqew munasi. Ukat jan walin uñjasipki uka jilat kullakanakar yanaptʼañatakisa, Tantachasiñ Utanaka, sucursalanak lurañatakisa ukat ukanak sum uñjañatakisa, qollqejj munasirakiwa. Ukatwa maynejj akham jisktʼasispa: “¿Kawkitsa qollqejj apsusi? Jehová Diosan Reinopamp apnaqatäpki uka jilat kullakanakajja, ¿jariyatakit qollqemp yanaptʼapjje?” sasa.\n“Diosan markapajj janiw kunapachas mayjaskaniti, janirakiw jaqen yanaptʼapsa thaqkaniti”\n7, 8. “Diosan markapajj janiw kunapachas mayjaskaniti, janirakiw jaqen yanaptʼapsa thaqkaniti” sasajja, ¿kunatsa sistanjja?\n7 Cristianöpjjtwa sapki uka religionanakajj kunayman toqetwa qollq mayipjje, ukampis Russell jilatasa ukat yanapirinakapasa, janipuniw uka religionankirinakjam lurañ munapkänti. Yatiyañataki agosto 1879 maran mistkäna uka revistanjja, “¿La Torre del Vigía de Sión sat revista katoqañ munasmati?” sat pʼeqeñchäwini mä yatichäwiw mistüna. Ukanjja akham sänwa: “Amuyktan ukarjamajja, La Torre del Vigía de Sión sat revistajj JEHOVÁ Diosan yanaptʼatawa. Ukhamasti, Diosan markapajj janiw kunapachas mayjaskaniti, janirakiw jaqen yanaptʼapsa thaqkaniti. ‘Nayankiw qollqesa, qorisa’ siski uka Diosajj revista lurañatak jan yanaptʼjjestani, ukhaw aka revista lurañ jan wakisjjatap amuyañäni” sasa (Hag. 2:7-9). Yatiyañataki revista apsuñ qalltaskäna uka marat jichhakamajja, 130 jila maranakaw pasawayjje, ukampis uka revistajj jichhakamaw lurasiskaki ukat uka revista apsuri Jehová Diosan markapasa, suma saytʼatäskarakiwa.\n8 Cheqas Jehová Diosan servirinakapajj janiw tantachäwinakapan qollqe apthapiñatakejj kuna sobrenaksa, ni yaqha ukhamanaksa pasayapkiti. Janirakiw qollqe jikjjatañatakejj kuns aljapkiti, ni rifanaksa lurapkiti. Jan ukasti, kuntï Yatiyañataki revistajj walja maranak nayrajj siskäna ukarjamaw lurapjje. Uka revistajj akham sänwa: “Yaqha iglesianakjama Tatitutak qollqe mayiñajj janipuniw nanakatakejj askïkiti [...]. Tatitun sutipjjaru kʼarinakamp qollqe mayiñajja, Diosatakejj janipuniw akchʼas walïkiti. Ukat kuntï uka qollqemp luraski ukasa ukat qollq churapki ukanakasa, janiw Jupan bendicionap katoqapkiti” sasa. *\n‘Kunjamtï chuymasan amtktan ukarjam churaña’\n9, 10. ¿Kunatsa cristianonakajj chuymapan amtasa qollqepamp yanaptʼapjje?\n9 Jehová Diosan Reinopamp apnaqatäpki ukanakarojja, janiw qollqemp yanaptʼapjjañapatak jariyañajj wakiskiti. Kunanakatï jichhürunakan Diosan Reinopan luraski ukarojja, taqe chuymaw jupanakajj qollqepampi ukat yaqha ukham yänakapamp yanaptʼapjje. ¿Kunatsa ukham taqe chuym yanaptʼapjje? Ukwa jichhajj kimsa toqet uñjañäni.\n10 Maya, Jehová Diosar munasipjjatapata ukat ‘luräwinakapamp kusisiyañ’ munasaw qollqemp yanaptʼapjje (1 Juan 3:22). Kunapachatï servirinakapajj chuymapan amtasa qollqemp yanaptʼapjje ukhajja, Jehová Diosajj wal kusisi. Cristianonakajj kunjam chuymampis yanaptʼapjjañapa ukwa apóstol Pablojj sum qhanañchäna (2 Corintios 9:7 liytʼañataki). Uka arunakarjamajja, cheqpach cristianonakajj janiw jariyataki ukat pata chuymak qollqe churapkiti, jan ukasti, ‘kunjamtï chuymapan amtapki ukarjamaw churapjje’. * Mä arunjja, kunan yanaptʼañas wakisi ukat kunjamsa yanaptʼapjjaspa uk sum amuyasaw cristianonakajj yanaptʼapjje. Ukham chuyman jaqenakar uñjasajja, Jehová Diosajj wal kusisi. Ukatwa Bibliajj Jupat parlkasajj akham qhanañchi: “Diosasti kusisit chuymampi chuririruw muna[si]” sasa.\nMozambique markankir wawanakajj kusisitaw qollqemp yanaptʼapjje\n11. ¿Kunatsa Jehová Diosar taqe kunatï utjkistu ukanak churañ muntanjja?\n11 Paya, Jehová Diosat kuna bendicionanaktï katoqki taqe ukanakat yuspärañatakiw cristianonakajj yänakapamp yanaptʼapjje. Nayra tiempon jakapkäna uka israelitanakajj kunjam chuymampis yanaptʼapjjañapäna ukwa Moisesajj Deuteronomio 16:16, 17 qellqatan qhanañchäna (liytʼañataki). Maran kimsa fiestanak apaskäna ukar sarasajja, ‘kunjamtejj Diosajj jupanakar bendiskäna ukarjamaw’ familia pʼeqtʼir israelitanakajj ofrenda apapjjañapäna. Ukhamajja, kuna bendicionanaksa Diosat katoqapjjäna ukat kunas chuymanakapan utjäna uk amuytʼasaw israelitanakajj Diosar mä ofrenda churañ amtapjjañapäna. ¿Jiwasat kamsasirakispasa? Kunjamsa Diosajj bendeciwayistu uka toqet lupʼisaw taqe kunanakatï utjkistu ukanak Jupar churañ muntanjja. Cheqansa, ukanakampi ukat qollqesamp yanaptʼasaw Jehová Diosar bendicionanakapat yuspäratas uñachtʼaytanjja (2 Cor. 8:12-15).\n12, 13. ¿Kunjamsa Jesucristo Reyisar munasitas uñachtʼaysna? Ukat ¿qawqsa sapa maynejj churaspa?\n12 Kimsa, Jesucristo Reyisar munasipjjatap uñachtʼayañatakiw cristianonakajj qollqepamp yanaptʼapjje. ¿Kunjamsa uk lurapjje? Jesusajj janïr jiwayatäkäna uka arumajj arkirinakapar kamsänsa uk amuytʼañaw uka jisktʼar qhanañchañatak yanaptʼistani (Juan 14:23 liytʼañataki). Jupajj akham sänwa: “Khititejj munaskitu ukajja, kuntejj nayajj siskta ukwa [lurani]” sasa. Jehová Diosan Reinopat aka Oraqpachan suma yatiyäwinak yatiyasaw Jesusan uka arunakap phoqsna (Mat. 24:14; 28:19, 20). Maysa toqetjja, Diosan Reinopat aka Oraqpachan jukʼamp yatiyasiñapataki kunaymanit yanaptʼasaw uka arunak phoqaraksna. Mä arunjja, tiemposampi, chʼamasampi ukat yänakasampiw yanaptʼañasa. Ukhamatwa Jesucristo Reyisar munasitas uñachtʼayañäni.\n13 Jehová Diosan Reinopamp apnaqatäpki uka cristianonakajja, taqe chuymaw uka Reinor qollqepamp yanaptʼañ munapjje. Ukhamarusa, ¿qawqha qollqempis sapa maynejj yanaptʼaspa? Sapa cristianow utjataparjamajj qawqsa churaspa uk amtjjañapa. Cheqpachansa, walja jilat kullakanakaw pisin jakasipjje (Mat. 19:23, 24; Sant. 2:5). Ukampis jupanakajj janiw llakisipjjañapäkiti. Chuymapan amtasa mä jukʼaksa churañatak chʼamachasipki ukanakarojja, Jehová Diosasa ukat Jesucristo yoqapasa wali askitwa uñjapjje (Mar. 12:41-44).\n¿Kawkitsa Jehová Diosan Qhanañchirinakapajj qollq apsupjje?\n14. Nayrajja, ¿kunjamsa Jehová Diosan Qhanañchirinakapajj Bibliat apstʼat qellqatanak jaqenakar churapjjerïna?\n14 Nayrajja, Jehová Diosan Qhanañchirinakapajj qollqe mayisaw Bibliat apstʼat qellqatanak jaqenakar churapjjerïna. Ukampis taqe jaqenakan katoqapjjañapatakejja, janiw sinti jilar churapjjerïkänti, ukhamatwa pisin jakasir jaqenakas uka qellqatanak katoqapjjasapäna. Ukhamarusa, awisajj qollqe jan churirjama jaqenakaw uka qellqatanak wal liytʼañ munapjjäna, ukham jaqenakarojja, qollq jan mayisakiw jilat kullakanakajj qellqatanak jaytapjjerïna, ¿kunatsa? Diosar uñtʼañ munapki ukanakajj Bibliat apstʼat qellqatanak liytʼapjjaspa ukat ukarjam sarnaqapjjaspa, ukwa Jehová Diosan Qhanañchirinakapajj muntanjja.\n15, 16. 1) 1990 maranjja, ¿kunjamsa Oraqpachan Jilïr Irpirinakajj Bibliat apstʼat qellqatanak churañ mayjtʼayapjjäna? 2) Yanaptʼañ munapki ukanakajja, ¿kunjamsa yanaptʼapjjaspa? (“ ¿Kunanakas qollqe churatasampejj lurasi?” siski uka recuadro uñjjattʼäta.)\n15 Ukampis 1990 maranwa Oraqpachan Jilïr Irpirinakajj Bibliat apstʼata qellqatanak churañ mayjtʼayapjjäna. ‘“Qawqhampis yanaptʼañ munasma ukampiw yanaptʼasma” sasinwa Bibliat apstʼata qellqatanak jaytjjañäni’ sasaw yatiyasïna. Estados Unidos markanwa jilat kullakanakajj ukham lurañ qalltapjjäna. Uka markankir tamanakarojj akham sasaw uka toqet mä cartan qhanañchasïna: “Bibliat apstʼat qellqatanak katoqapjjañapatakejja, qawqsa churapjjañapa uk janiw jilat kullakanakarusa ukat yaqha jaqenakarus sisjjañäniti [...]. Ukampis Jehová Diosan arunakap aka Oraqpachan yatiyasiski ukar qollqemp yanaptʼañ munapki ukanakajja, yanaptʼapjjaspawa. Ukhamarusa, Bibliat apstʼat qellqatanak katoqañatakejj janiw jaqenakan qollqe churapjjañapajj wakiskapuniti” sasa. ¿Kunatakis ukham lurañajj yanaptʼawayi? Jiwasajj janiw ‘Jehová Diosan arunakap mä alakip luriri jaqer uñtata churktanti’, jan ukasti, chuymasat amtasaw Jehová Diosar yupaychtanjja, uk uñachtʼayañatakiw ukham lurañajj yanaptʼawayi (2 Cor. 2:17). Tiempompejja, taqpach sucursalanakaw ukham lurañ amtapjjarakïna.\n16 Yanaptʼaña munapki ukanakajja, ¿kunjamanakatsa yanaptʼapjjaspa? Taqpach Tantachasiñ Utanakanwa yäparu mä cheqar usktʼata qollqe irantañatak cajanakajj utji. Ukat Jehová Diosan Qhanañchirinakapan utjki uka corporacionanakaruw khitinakatï yanaptʼañ munapki ukanakajj qollqe apayapjjarakispa. Kunjamsa qollqempi ukat yänakampi yanaptʼapjjaspa, uk qhanañchañatakiw sapa marajj Yatiyañataki revistan mä yatichäwejj mistu.\n¿Kunanakatakis qollqejj irtasi?\n17-19. Kunjamsa qollqejj akanakatak irtasi uk qhanañchtʼam: 1) Oraqpachan yatiyasiñapataki. 2) Oraqpachan Tantachasiñ Utanak lurasiñapataki. 3) Taman gastonakapataki.\n17 Oraqpachan yatiyasiñapataki. Nayraqatjja, Diosan arunakap aka Oraqpachan yatiyasiñapatakiw qollqejj irtasi. Sañäni, Bibliat apstʼata qellqatanak lurañataki, aka Oraqpachan ukanak lakirañataki, Jehová Diosan markapan utjki uka escuelanak apasiñapataki, sucursal utanak lurañataki ukat uka utanak sum uñjañataki. Ukatsti, misioneronakana, tamanak tumptʼirinakana ukat precursor especialjam irnaqtʼapki uka jilat kullakanakan gastonakapatakiw uka qollqejj irtasiraki. Janiw ukakïkiti, jan waltʼäwinakan uñjasipki uka jilat kullakanakaruw qollqe churatasampejj yanaptʼasiraki. *\n18 Oraqpachan Tantachasiñ Utanak lurasiñapataki. Machaq Tantachasiñ Utanak lurañataki ukat yaqha Tantachasiñ Utanak wasitat lurasiñapatakiw tamanakarojj qollqemp yanaptʼasi. Niyakejjay ukar yanaptʼañatak sapa kut qollq katoqaschejja, jukʼamp tamanakaruw uka qollqempejj yanaptʼasispa. *\n19 Taman gastonakapataki. Tantachasiñ Uta askichañataki ukat yaqha ukham gastonak pagañatakiw qollqejj irtasiraki. Ukat Oraqpachan Diosan arunakap yatiyasiski ukar yanaptʼañatakiw irpir chuyman jilatanakajja, uka qollqet mä qawqha apaqasin sucursalar apayañ awisajj amtapjje. Ukampis janïr apaykasajja, tamankir jilat kullakanakaruw qawqhas apayasispa uk jisktʼapjje. Ukat kuntï tamajj amtki ukarjamaw qollqejj sucursalar apayasi. Qollqe toqet uñjir jilataw kunjamsa qollqejj taman apnaqasiski, uk tamankirinakar yatiyañatakejj mä informe sapa phajjsejj wakichi.\n20. ¿Kunjamsa ‘taqe qamir kankañasampi’ Jehová Diosar jachʼañchsna?\n20 Aka Oraqpachan jaqenakar yatiyañataki ukat yatichañatakejj kunanakatï lurasiski uk uñjasajja, Jehová Diosaruw ‘taqe qamir kankañasamp jachʼañchañ’ muntanjja (Pro. 3:9, 10). Mä arunjja, chʼamasampi, amuyusampi ukat Jehová Diosar yupaychäwisan kuntï lurañ yatktan taqe ukanakampiw Jupan Reinopar yanaptʼañasa. Maysa toqetjja, qollqesamp yanaptʼañjja janirakiw armasiñasäkiti. Ukhamasti, qawqsa ukat kunjamsa chursna ukarjam churañatak chʼamachasiskakiñäni. Chuymasat churktan uka yanaptʼanakajja, Jehová Diosaru ukat Reinopan apnaqer Jesucristoruw jachʼañchi.\n^ tʼaqa 1 Yatiyañataki julio 15, 1915, 218 ukat 219 jananaka.\n^ tʼaqa 8 Yatiyañataki agosto 1, 1899, 201 jana.\n^ tʼaqa 10 ‘Chuymapan amtki siski uka arunakajja, sum amuykiptʼasa mä amtar puriña sañwa muni’ sasaw Biblia toqet yatjjattʼat mä chachajj qhanañchi. Ukat akham sarakiwa: “Cheqansa, chuymasat churasajj kusisitaw jikjjatastanjja, ukampis qawqsa ukat kunürunakas churañäni uk sum amuytʼañaw wakisiraki” sasa (1 Cor. 16:2).\n^ tʼaqa 17 Jan waltʼäwinakan uñjasipki uka jilat kullakanakarojja, kunjamsa yanaptʼasiwayi ukaw 20 yatichäwin jukʼamp qhanañchasi.\n^ tʼaqa 18 Tantachasiñ Utanakajj kunjamsa lurasi ukaw 19 yatichäwin jukʼamp qhanañchasi.\nTabernáculo ukat templo lurasiñapatak yanaptʼapkäna uka israelitanakatjja, ¿kunsa yateqassna?\nDiosan Reinopamp apnaqatäñ munktan ukanakajja, ¿kunatsa qollqesampi ukat yänakasamp Reinon luräwinakapar yanaptʼtanjja?\nKuntï Diosan Reinopajj lurki ukar yanaptʼañ munatamjja, ¿kunjamsa uñachtʼayasma?\n¿KUNANAKAS QOLLQE CHURATASAMPEJJ LURASI?\nCHURASKI UKA QOLLQEJJA, REINON LURÄWINAKAPAR YANAPTʼAÑATAKIWA\nBibliat apstʼat qellqatanak lurasiñapataki, lakirasiñapataki ukat computadoranak toqe apaqasiñapatakiw qollqejj irtasi\nTantachasiñ Uta sum uñjañataki, yaqha ukham gastonak pagañataki ukat tamajj qawqha qollqsa sucursalar apayañ amti uk apayañatakiw qollqejj irtasi *\nTANTACHASIÑ UTANAK LURASIÑAPATAKI\n1999 marata 2013 marakamajja, kawkïr markanakantï pisin jakasipki uka markanakanwa 26.849 Tantachasiñ Utanakajj lurasiwayi\nJILAT KULLAKANAKAR YANAPTʼAÑATAKI\n(“Jan waltʼäwejj utjki ukhajja, ¿kunas lurasispa?” siski uka recuadro uñjjattʼäta, ukajj 20 yatichäwinkiwa.)\nDIOSATAK SAPÜRU IRNAQTʼIRINAKATAKI\nManqʼañanak alasipjjañapataki, qollayasipjjañapataki ukat yaqha ukhamanakatakiw qollqejj irtasi\nPrecursor especialjam irnaqtʼirinakataki\nTantachasiñ Utanak luririnakataki ukat yaqha markat yanaptʼir jutapki uka jilat kullakanakataki\nSUCURSALANAKATAKI UKAT YAQHA ARUR JAQOKIPAÑATAK UTJKI UKA UTANAKATAKI\nDIOSAN MARKAPAN UTJKI UKA ESCUELANAKATAKI\n^ tʼaqa 64 Kawkhanakantï Jehová Diosan Qhanañchirinakapajj tantachasipki ukanakanjja, qollqemp yanaptʼañ munapki ukanakan yanaptʼanakapjja yäpar katoqasaw sum apnaqapjje. Ukajj mä markat mä markarojj mayjtʼaspawa.\nSAPA MAYNIW APAYASPA\n(Cheque satäkis uka toqe jan ukajj computador toqew ukajj lurasispa. Yaqhep markanakanjja, Internetan jw.org siski uka cheqnamwa yanaptʼapjje)\nUTANAKAMPI UKAT YAQHA YÄNAKAMPI\nKunjamsa yanaptʼa munapki ukanakar yanaptʼsna\nJehová Diosan Qhanañchirinakapajj aka Oraqpachan Diosar yupaychañ toqeta ukat kunatï wakiski ukar yanaptʼañatakejj kunjamsa churapjje uk liytʼam.\n¿Diosan Reinopatak sacrificionak lurañäniti?\n¿Kunjamsa tiempossa, qollqessa, chʼamassa ukat kuntï lurañ yatktan ukanakampejj Diosan Reinopar yanaptʼsna?, uk yatjjattʼam.\nInternet toqejj kunjamsa donacionanakasampi yanaptʼsna


Victoria Tinta Quispe · Qasäwi phaxsi 2011 · Global Voices Aymarata\nVictoria Tinta Quispe · Qasäwi phaxsi, 2011\nQhipa qillqatanaka Victoria Tinta Quispe Ta Qasäwi phaxsi, 2011\nLatin America 30 Qasäwi phaxsi 2011\nMedio Oriente & Norte África 29 Qasäwi phaxsi 2011\nLibanés blogger Kuwait markankirin Mark jas jupxatax walwa jallallt'awinakax uñjasi, kunalaykuti mä demandwa atipjani ukäta. Jupax mä restaurante ukat demandatanwa [en] blogupan mä reseña puwlikatapata.\nChile: Let ukax ciclistanakar kallinakat apsuñwa thaqhi\nLatin America 26 Qasäwi phaxsi 2011\nBlogger Setty sutinix janiw kallinakan bicicletx apnaqapkapati satak uka kamachiruw k'umi.\nBolivia: Aymar warminakamp manq’ manq't'askasa\nLatin America 25 Qasäwi phaxsi 2011\nPablo Andrés Rivero jilax kunti khaysa Palca municipion aymar warminakamp mä kipka manq’ manq'katyana ukwa blogupan uñt'ayi, uka markasti La Paz jak'anw jikjatasi. Niya manq'añ tukuyjasax mayni warmiw jiskt'atayna ¿Markamanx kuns manq'apxta? ukax Andrés jilarux walwa lup'iyatana.\nLatin America 22 Qasäwi phaxsi 2011\nPerú markan chhijallaw makiptxatatxa, yatiyawinakax Ollanta Humalamp Keiko Fujimurimpix payir chhijllawiruw sarapxan sasaw uñt’ayi. Bloggerunakamp candidatunakamp amuyt’irinakampix kipkakwa amuyapxi “voto castigo” ukhamaw politicas economicas satak uka irpirinakat aka qhipa maran qulqi jiljatawix utjikan ukax janiw taqinir purkanti sasa.\nLatin America 19 Qasäwi phaxsi 2011\nLatin America 7 Qasäwi phaxsi 2011\nJuan Arellano jilax blogupanx jichha maran campaña presidencial ukan walja waraqt'at jamuqanakw apthapi Globalizado.


Jan cunäquipansa sallkjayasipjjamti. Janïra uca urojj purinquipanjja Dios contra sayt'añaw jutañapa, cunapachatejj ñankha jakejj uñstancani cawquïritejj t'unjañataqui juchañchatäqui uca.\nMä semanataquiquiw jupajj walja jakenacampi suma arust'äwinacar mantani, ucampis chica semanarusti sacrificionaca, ofrendanaca loktasiñanacjja chhaktayjjaniwa jan mayampitaqui. Sacrificio loktasiñ altara nayrakatansti mä jach'a jan waliraquiw lurasini, uca t'unjäwejj amtatäqui ucajj qhitinacatejj jan walinac lurapqui ucanacjjaru puriñapcama.’ ”\nKollan Ajayojj khanacwa sasquejja, khepa urunacajj yakhepanacajj iyawsäwitjja cutekjjapjjaniwa, sallkjeri ajayunacar arcasina, uqhamarac ñankhanacat jutir yatichäwinacaru arcasina.\nJilatanaca, amuyasipjjam, jan jumanacatjja qhitis jan wali chuymanïpati uqhamat jacquir Diosat jithektañapataqui jupar jan iyawsatapata.\n Qhitinacatejj Diosan khanapan sarnakapjjäna, Diosajj churqui ucsa mallt'apjjaraquïna, uqhamarac Kollan Ajaysa catokapjjaraquïna, Diosan suma arunacapsa mallt'apjjaraquïna, jutir jacañan ch'amapsa suyt'apjjaraquïna, jupanacatejj Tatitut jithektapjjaspa ucapachajja, janiw jupanacar wasitat cutiquipstayancsnati, jupanacpachaw Diosan Yokaparojj ch'accatasipqui, jakenacan larusiñapataquiw uchapjjaraqui.\n Qhitinacatejj Tatit Jesucristo Khespiyiriru uñt'asin uca jan wali luräwinacat jaltanjjapjje, ucatsti khepatjja juchar cutt'asina jucha lurañanacampi atipjayasipjjaraqui ucanacajja, nayra jacañanacapat sipansa juc'ampi jan walëjjapjjewa. Uñt'jjasina uca suma Diosan arunacap apanucuñat sipansa, jupanacataquejj asquïsapänwa jan uca cheka thaqui uñt'apjjañapa. Ucampis ucanacampejj cunatejj sisqui ucaw phokhasisqui ucatsti siwa: “Anojj wak'sutaparuw cutjjatasjje, ucqha jarekat qhuchisti wasitatwa ñek'eru sunt'sjjaraqui” sasa.\n Cunatejj chekäqui uca aru yatcasina juchachasiscaquiñäni ucajja, janiw juc'amp sacrificiojj utjcjjeti juchanacasatjja. Jan ucasti taripäwimpi, akquir ninampiquiw suyt'jjestu, Diosajj uñisirinacaparojj uqhamwa t'unjani. Cunapachatejj maynejj Moisesan leyipjja jan yäkchejja, ucatsti pani jan ucajj quimsani testigojj jupa toke sayt'iri utjchi ucajja, jan sintisisa jiwayatawa. Uqhamajj ¿cunja jach'a mutuñsa catokañapäni qhitinacatejj Diosan Yokaparu, uqhamarac wilaparus jisc'achapjje, munasir Diosan Ajayuparus jisc'achapjje ucanacajja? Uca wilaw arust'äwi cheka tucuyejja, ucampiraquiw jupanacajj Diosatac yakhachatäpjje.\n Niya purininiwa cunapachatejj jakenacajj jan asqui yatichäwinac catokañ munapcani uca urunacajja; ucampis jupanacan munañanacaparjamaquiw walja yatichirinac thakapjjani, cunjämtejj jupanacajj yatichayasiñ munapjje uc ist'añataquiqui. Cheka arunacataquejj mayswa uñtapjjani, ucat sipana c'ari arunacaruw ist'apjjani.\nQhititejj jan nayampi mayaquïcchi ucajja, jaksutäniwa, ucatsti cunjämatejj mä waña layminacajj apthapita ninaru phichhantatäñataquejja uqhamäniwa.\n Kollan Ajayojj khanacwa sasquejja, khepa urunacajj yakhepanacajj iyawsäwitjja cutekjjapjjaniwa, sallkjeri ajayunacar arcasina, uqhamarac ñankhanacat jutir yatichäwinacaru arcasina. C'ari chuyman jakenacaruw ist'apjjani, ucanacan chuymanacapajj janiw cuns amuycjjeti, parintat fierrompis nacsutäcaspa uqhama.\nUcampis Diosan Israel marcapanjja utjaraquïnwa c'ari profetanaca, uqhamaraquiw jumanac taypinjja c'ari yatichirinacajj utjaraquini. Jupanacasti jan wali amtäwinacapjja jamasanacanwa yatichapjjani, khespiyiri Tatituparus jan uñt'ir tucusa, uca yatichäwipampisti jupanacpachaw mäqui t'unjtasipcani.\n Uca urunacansti waljaniraquiw nayar iyawsatanacapjja chhaktayasipjjani, jupanac puraraquiw maynis mayni contra catuntayasipjjani, uñisisipjjaraquini. Walja c'ari parlirinacaraquiw sartani, Diosatsa parlapcaspa uqhama, ucanacasti waljaniruraquiw sallkjapjjani. Uca take t'akhesiñanac utjipanjja yakhepanacajj munasiñapjja chhaktayasiniw maynit maynir munasiñäquis ucjja.\nUcatpï munat jilatanaca, niyaquitejj jumanacajj acanacjja jichhatpach yatjjapjjstajja, ucatsti amuyasipjjam jan uca sallkjirinacampi apayasiñataqui, uqhamata walïcasin jan aynacht'añataqui.\nUca jakenacajj mä jan umani phujur uñtatawa, thayan apnakata kenayanacar uñtatäpjjaraquiwa; jupanacasti wiñayan wiñayapataquiw ch'iyara ch'amacancapjjani.\n Kollan Ajayojj khanacwa sasquejja, khepa urunacajj yakhepanacajj iyawsäwitjja cutekjjapjjaniwa, sallkjeri ajayunacar arcasina, uqhamarac ñankhanacat jutir yatichäwinacaru arcasina. C'ari chuyman jakenacaruw ist'apjjani, ucanacan chuymanacapajj janiw cuns amuycjjeti, parintat fierrompis nacsutäcaspa uqhama. Aca jakenacajj sapjjewa: “Janiw casarasiñasäquiti” sasa, uqhamarac yakhep mank'anac mank'añsa jarc'apjjaraquiwa. Diosawa mank'añanacjja luri iyawsirinacana uqhamarac cheka uñt'irinacan mank'añapataqui, Jupar yuspagarasina.\nUqhamajja, qhititejj ch'amanïtapa amuyasejja, wal amuyt'aspan ucatarac tincuscaspan.\n “Jumanacarusti catuntayapjjaraquïtamwa t'akhesiyañataqui, ucatsti jiwayapjjaraquïtamwa. Take jakenacaraquiw jumanacarojj uñisipjjätam nayar arcapjjatam laycu. Uca urunacansti waljaniraquiw nayar iyawsatanacapjja chhaktayasipjjani, jupanac puraraquiw maynis mayni contra catuntayasipjjani, uñisisipjjaraquini.\n Tunca payani discipulonacapatjja maynïriwa sacerdotenacan jilïrinacapan ucaru saräna, sutipasti Judas Iscariote satänwa. Jupasti saraquïnwa: “Jesusar catuyapjjerisma ucajja, ¿kawkhsa churapjjetasma?” sasa. Jupanacasti quimsa tunc kollke churapjjäna. Judasasti ucürutpachwa Jesusar cunjämat catuntayañataquis thakascäna.\n Mayninacajj chuymanacapar jan ist'apjjatapatwa, iyawsäwinacapanjja aynacht'apjje. Himeneompi Alejandrompejj uqhamaraquiw lurapjje, ucanacarusti nayajj Supayaruw catuyta arunacapampi Diosar jan juc'amp jisc'achapjjañapataqui.\nJupanacajj jiwasanaquirï taypitwa mistuwayapjje, ucampis chekpachansa janiw jiwasanacanquirïquiti; jiwasanacanquirïspa ucajja, mayaquïscasänwa. Ucampis uqhamaw lurasiwayi takenis jan jiwasanquirïtapa khanañchañataqui.\n Janiraquiw tantachasïwinacasar janejj sarañasäquiti cunjämtejj yakhepanacajj jan sarapquiti uqhama, jan ucasti maynit mayniruw waytt'asiñasa, Tatitun jutäwipa jac'ancjjatapa yatisinsti juc'ampïñapawa. Cunatejj chekäqui uca aru yatcasina juchachasiscaquiñäni ucajja, janiw juc'amp sacrificiojj utjcjjeti juchanacasatjja. Jan ucasti taripäwimpi, akquir ninampiquiw suyt'jjestu, Diosajj uñisirinacaparojj uqhamwa t'unjani. Cunapachatejj maynejj Moisesan leyipjja jan yäkchejja, ucatsti pani jan ucajj quimsani testigojj jupa toke sayt'iri utjchi ucajja, jan sintisisa jiwayatawa. Uqhamajj ¿cunja jach'a mutuñsa catokañapäni qhitinacatejj Diosan Yokaparu, uqhamarac wilaparus jisc'achapjje, munasir Diosan Ajayuparus jisc'achapjje ucanacajja? Uca wilaw arust'äwi cheka tucuyejja, ucampiraquiw jupanacajj Diosatac yakhachatäpjje. Yatiractanwa Tatitun satapa: “Nayaruw wact'itu mutuyañajja, nayaw jupanacaru cutt'ayascäjja.” Ucatjj saraquiwa: “Tatituw marcaparu juchañchascani” sasa. ¡Wali ajjsarcañawa jacquir Diosan amparaparu jalt'añajja!\n Tatitusti saraquiwa: “Maldecitäpan qhitin chuymapatejj nayat jayancqui ucajja, uqhamaraqui jakenacaru alcatasipqui ucanacasa, uca jakenacan yanapapa thakerinacasa. Ucasti wasaranquiri ch'aphiru uñtataraquïniwa, janiw qhitis jupatjja amtascaraquiniti, cunjämatejj uca ch'aphejj kalanac taypina jili, jayuni orakena, cawqhantejj jan qhitis jacqui ucana.\nUqhamaraquiw utjaspa asqui jakejj uca asqui cancañapa apanucjjaspa, ucatsti jan walinaca lurañaru uscusjjaspa, nayasa juparojj liwisiyañaru uscuraquirista; ucampisa jumatejj jan uca jakerojj amuyt'aycäta ucapachajj jupajj jiwaniwa. Nayataquisti uca asqui luratapajj janiw cunäcanisa, juchap laycuw jiwascaraquini, ucampisa jiwatapatjja jumaruw wayt'araquïma.\n“Ucampisa, asqui jaketejj asqui luräwinacapa apanucuni, ucatsti cuntejj ñankha jakejj ajjtañanac lurqui ucanaca luraraquini, ucatsti ¿jumanacajj amuyapjjtati ucan jacascañapjja? Nayasti janiw amtascjjäti cuna asquinactejj jupajj lurcän ucanacatjja, jan take chuymampi arcatap laycu jucha luratanacap laycuw jiwani.\n Kalawjar purqui uca jathajja, qhitinacatejj janc'aqui wali cusisiñampi catokapqui ucanacawa, ucampis jan suma saphinïtap laycojja, janiw jaya acht'quiti. Cunapachatejj t'akhesiñanacajj uqhamarac jan walt'añanacas juti ucqhajja, janc'aquiw uca suma arunacatjja mayjt'asjje.\nJan ucasti, nayajj janchejjan munañaparojj t'akhesiytwa jaysayasiractwa uqhamata yakhanacar yatichcasina jan apanucutäñajjataqui.\n Qhitinacatejj Diosan khanapan sarnakapjjäna, Diosajj churqui ucsa mallt'apjjaraquïna, uqhamarac Kollan Ajaysa catokapjjaraquïna, Diosan suma arunacapsa mallt'apjjaraquïna, jutir jacañan ch'amapsa suyt'apjjaraquïna, jupanacatejj Tatitut jithektapjjaspa ucapachajja, janiw jupanacar wasitat cutiquipstayancsnati, jupanacpachaw Diosan Yokaparojj ch'accatasipqui, jakenacan larusiñapataquiw uchapjjaraqui. Jupanacasti cunjämatejj orakejj jallu catokejj sapa cuti jallu puripanjja uqhamäpjjewa. Uca oraketejj sum achchi irnakerinacataqui ucqhajja, Diosan bendicionapwa catoke. Ucampis ch'aphinacaqui, uqhamarac jan wali koranacampiqui achuscchi ucajja, janiw cunataquis walïquiti; ucasti Diosan maldicitäniwa, tucuyarusti ninar phichhantatäniwa.\nJumatsti sapjjtamwa: ‘Moisesan leyinacapar jan ist'as lurañwa jakenacarojj yatichi’ sasa. Sapjjaractamwa: ‘Yakha marcanacan utjasir judionacarus wawanacapar jan circuncidatäñwa yatichi, uqhamarac jan saräwisanacasar phokhañaraqui’ sasa.\nJumanacat maynïrinaca: “Leyiru phokhatas laycuwa Diosampi catokatätan” sirinacajja, Cristotjja jayancapjjewa, Diosan munasiñapatsa jayancapjjaraquiwa.\nCunatejj chekäqui uca aru yatcasina juchachasiscaquiñäni ucajja, janiw juc'amp sacrificiojj utjcjjeti juchanacasatjja.\nJaken Yokapasti angelanacaparojj qhitaniraquiniwa, Diosan reinopata take juchanacar tincuyiri jakenacar apthapiri, uqhamarac qhitinacatejj jan asqui lurapqui ucanacarusa.\nNiya purininiwa cunapachatejj jakenacajj jan asqui yatichäwinac catokañ munapcani uca urunacajja; ucampis jupanacan munañanacaparjamaquiw walja yatichirinac thakapjjani, cunjämtejj jupanacajj yatichayasiñ munapjje uc ist'añataquiqui.\n Jan cunäquipansa sallkjayasipjjamti. Janïra uca urojj purinquipanjja Dios contra sayt'añaw jutañapa, cunapachatejj ñankha jakejj uñstancani cawquïritejj t'unjañataqui juchañchatäqui uca. Acawa take cunatejj Diosancquis uca contra sayt'iri uñisirejja. Jupasti Diosan templopan kont'asiñcamaw puri Diosäcaspas uqhama, ucatsti jupa pachpaw Diosat uñt'ayasiraqui.\nQhä Arusti janchiruw tucu, jiwasanac taypinwa jacaraquïna. Jiwasanacajj uñjtanwa jach'a cancañapa, uca jach'a cancañasti alajjpach Awquin mä sap Yokapan jach'a cancañapänwa, munasiñampi asquimpi phokhantataraqui.\njakenacan Diosaru jan jaysapjjatapa, uqhamaraqui uca marcan jakenacaru Diosat jithektayascatapa yakha jan uñt'at diosanacaru yupaychayasa.\nUcataquiraquiw irnaktan, uqhamarac toketas t'akhesiwaytan, jacquiri Diosaru suyt'äwis uscutas laycu, cawquïritejj takenin Khespiyiripäqui, juc'ampis qhitinacatejj jupar iyawsapjje ucanacana.\nJuc'amp sumaw asqui lurasin t'akhesiñajja, Diosatejj munchi ucajja, ñankha luräwinac toke t'akhesiñat sipansa.\nYatichäwinacajjanjja janiw pantjatäpcäyätti, janiraquiw jan wali amtäwimpisa parlapcsmati ni sallka amtäwimpisa.\nAsqui jaketejj asqui luräwinacap apanucusin ñankha luräwinaca lurjjchi ucasti jiwaniwa, uca jan walinac luratap laycu.\nC'ari chuyman jakenacaruw ist'apjjani, ucanacan chuymanacapajj janiw cuns amuycjjeti, parintat fierrompis nacsutäcaspa uqhama.\n Ucapachaw Supayajj Judasar manti, qhititejj Iscariote satäcaraquïna, jupasti tunca payan apostolonacat maynïrïnwa. Aca Judasaw sacerdotenacan jilïrinacaparu, temploncquis uca jilïrinacaru uñjiri saräna, ucat jupanacamp parläna cunjämat Jesusar catuyañataquisa. Jupanacasti cusisipjjänwa, ucat Judasarojj kollke churañ amtapjjaraquïna. Jupasti iyaw sasaw catokasïna, ucatwa jupajj ucqhatpacha cunjämat catuyañataquis thakascäna jan jakes utjqui uca horasanacana.\n “Ucatpï sapjjsmajja, jakenacarojj take juchanacapas perdonatäniwa, take jan wali arsutanacapasa; ucampis Kollan Ajayu contra jan walinac parlchi ucajja janiw perdonatäcaniti. Qhititejj Jaken Yokap contra parlcan ucajja, perdonatäniwa, ucampis qhititejj Kollan Ajayu contra jan walinac parlcanejja, janiw perdonatäcaniti, acapachansa ni qhäpachansa.


¡Corderon casarasïwipat kusisipjjañäni! | Taman yatjjatañataki\n¿Kuna arutsa liytʼäta? Afrikáans Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Becol Bengalí Birmano Bislama Brasil markan amparamp parlirinakataki Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Colombia markan amparamp parlirinakataki Congo Coreano Criollo haitiano Croata Dangme Danés Efik Endebele Endonga Enzema Eslovaco Esloveno Español Estados Unidos markan amparamp parlirinakataki Estonio Ewé Finlandés Francés Ga Georgiano Griego Groenlandés Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikuyu Kimbundu Kiniaruanda Kirguís Kirundi Kisonge Krío Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Maya Mizo Moré México markan amparamp parlirinakataki Nepalés Ngäbere (o guaymí) Noruego Nyaneka Oromo Otetela Pangasinán Panjabí Papiamento (Aruba) Persa Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Rusia markan amparamp parlirinakataki Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Tagalo Tahitiano Tai Tamil Tayik Telugu Tigriña Totonaco Tshiluba Tsonga Tsotsil Tsuana Tumbuka Turco Twi Tártaro Ucraniano Umbundú Urdu Uzbeko Vendal Vietnamita Wallisiano Waray-Waray Wayuunaiki Wolaita Xhosa Yoruba Zandé Zapoteco (Istmo) Zulú Árabe\n“Kusisipjjañäni, kʼuchirtʼasipjjarakiñäni [...] Corderon casarasiñapasti purinjjewa.” (APO. 19:7)\nCorderon casarasïwipanjja, ¿khitis noviajja, ukat kunjamsa Cristojj esposapäkani ukar wakichaski?\n¿Kunapachas Corderojj casarasini?\n¿Kunatsa Corderon casarasïwipan ‘yaqha ovejanakajj’ kusisipjjarakiniwa sasin sistanjja?\n1, 2. 1) ¿Khitin casarasiñapas alajjpachan wali kusisiñ utjayani? 2) ¿Kuna jisktʼanakatsa yatjjataskañäni?\nCASARASIÑATAK wakichtʼasiñatakejja, tiempojj munasipuniwa. Ukampis jichhajja wali wakiskir mä casarasïwitwa parltʼaskañäni, ukajj mä Reyin Yoqapan casarasïwipawa. Uka toqet amuytʼam. Uka casarasïwi apasiñapatakejj niya 2000 maranakaw wakichasiwayi. Ukampis jichhajj casarasiñ urojj wali jakʼankjjewa niyaw noviojj noviapampi casarasjjani. Niyarakiw kʼuchirtʼayir musicanakas Reyin palaciopan phoqaranttani, ukat alajjpachankirinakajj wali jachʼatwa akham sas qʼochupjjani: “¡Aleluya! Taqe munañani Dios Tatitusawa jichhajj aka mundor apnaqaña qallti. Kusisipjjañäni, kʼuchirtʼasipjjarakiñäni, jachʼachapjjarakiñäni Diosaru. Corderon casarasiñapasti purinjjewa. Esposapasti wakichtʼatarakiwa” sasa (Apo. 19:6, 7).\n2 ‘Corderona’, mä arunjja, Jesucriston casarasïwipatjja alajjpachan wali kusisiñaw utjani (Juan 1:29). Casarasiñatakejj ¿kunjam isthaptʼatasa? ¿Khitis noviajja? ¿Kunjamsa casarasiñatakejj noviajj wakichtʼasiski? ¿Kunapachas casarasini? Uka casarasïwi utjatapat alajjpachan walja kusisiñaw utjani, ¿aka Oraqen wiñay jakañ suytʼäwinïpki ukanakajja jupanakamp chikajj kusisipjjarakpachäniti? Ukanak yatiñ wal muntanjja, ukhamajj Salmo 45 qellqatat yatjjataskakiñäni.\n‘ISINAKAPAJJ SUMA QʼAPKIR QOLLANAKANIWA’\n3, 4. 1) ¿Kamsasis Novion casarasiñ isipatjja, ukat kunas jukʼamp kusisiyi? 2) ¿Khitinakapjjesa ‘reyinakan phuchanakapajja’, ukat Noviomp chika kusisipki uka ‘reinasa’?\n3 (Salmo 45:8, 9 liytʼañataki.) Noviojja, mä arunjja, Jesucristojj suma isinakwa casarasiñatakejj uchasi. Kunjamatejj wakiskejja isipajj ‘suma thujsir jan ukajj qʼapkir qoqanakamp’ uchatawa, ukanakajj mirra ukat casia ukanakawa. Ajlliñatak apnaqapkäna uka aceiterojj israelitanakajj ukanak uchapjjarakirïnwa (Éxo. 30:23-25).\n4 Alajjpachan musicanakajj Palacior phoqantki ukajj casarasiñ uru jakʼachasisinkatap noviorojj amuyayi ukaw jukʼamp kusisiyi. Jupamp chikaw “reinajj”, mä arunjja, Diosan alajjpachankir markapajj kusisiraki. Ukanak taypinsti ‘reyinakan phuchanakapa’, mä arunjja, angelanakaw ukankapjje. ¡Kunja kusiskañas alajjpachankirinakar akham arunak istʼañajja: “Kusisipjjañäni, kʼuchirtʼasipjjarakiñäni [...] corderon casarasiñapasti purinjjewa”!\nNOVIAJJ CASARASIÑATAKIW WAKICHTʼASI\n5. ¿Khitis “Corderon esposapa[jja]”?\n5 (Salmo 45:10, 11 liytʼañataki.) Noviojj khitïtaynas uk yatjjtanwa, ukampis ¿khitis noviajja? Janiw mä cheqpach jaqëkiti, jan ukasti 144.000 alajjpachar sarir ajllit cristianonakawa, jupanakaruw Jesucristojj Pʼeqtʼaski (Efesios 5:23, 24 liytʼañataki). Jupanakasti Cristojj Diosan Apnaqäwipan apnaqkani uka taypinkapjjarakiniwa (Luc. 12:32). Qollan ajayumpi ajllit uka 144.000 cristianonakajj “Corderorurakiw arkapjje kawkirutejj jupajj sarki ukaru” (Apo. 14:1-4). “Corderon esposapa[r]” tukusajja, jupanakajj alajjpachanwa Corderomp chika jakjjapjjani (Apo. 21:9; Juan 14:2, 3).\n6. ¿Kunatsa ajllit cristianonakarojj ‘reyin phuchapa’ sasejja, ukat kunatsa “markamat armasjjam” sasin mayisejja?\n6 Esposapäkani ukarojja, janiw “phuchajjay” sasakejj uñtʼaskiti, jan ukasti ‘reyin phuchapa’ sasiwa (Sal. 45:13). ¿Khitis uka ‘reyejja’? Jehová Diosawa, Jupaw ajllit cristianonakarojj ‘wawanakaparjam’ uñtʼasi (Rom. 8:15-17). Niyakejjay jupanakajj alajjpachankir esposapar tukupjjchinejja, ajllitanakarojj “markamat armasjjam, wila masinakamat armasjjarakim” sasaw mayisi. Jupanakajj ‘alajjpach yänakat lupʼipjjañapawa, janiw akapach yänakatjja’ (Col. 3:1-4).\n7. 1) ¿Kunjamsa Cristojj esposapäkani ukar wakichaski? 2) ¿Kunjamsa noviajj Noviopar uñji?\n7 Walja maranakaw Cristojj esposapäkani ukarojj alajjpachan casarasiñatak wakichaski. Apóstol Pablojj akham sasaw qhanañchi: “[Cristojj tamaruw] munasi, ukhamarak jakañapsa jupa layku aptʼasiwayi ukhama, akjja [tamaru] Diosatak yaqhachasawa luri, umampi ukhamarak arupampi qʼomachasina, jupan nayraqatapar jachʼañchat [tama] irpkatañataki, jan qʼañuchata, jan kuna phullchʼuni, jan kunamp kamachtʼata, jan ukasti suma qʼoma Diosatak yaqhachata” (Efe. 5:25-27). Ukat Corinto markankir ajllit cristianonakarojj akham sasaw Pablojj säna: “Jumanakatjja nayajj wal llakista, Diosat jutir munasiñampirakiw celapjjsma, jumanakarusti Cristompirakiw parlthapiyapjjsmajja. Ukatsti nayajj jumanakarojj Cristoruw uñstayañ munapjjsma, mä qʼoma jan chach uñtʼir tawaqor uñtata mä sapa chachampi casarasiñataki” sasa (2 Cor. 11:2). Jesucristojj Reyjama ukat Noviojamajja, esposapäkani ukarojj ‘suma uñnaqtʼap’ wali askitwa uñji. Ukat noviajja, chachapäkani ukarojj ‘uywiriparjamaw’ uñji ukat ‘jaysarakiwa’.\nNOVIAJJ ‘REYIN UKAR IRPATAWA’\n8. ¿Kunatsa noviarojj “wali kʼachachata[wa]” sasin sistanjja?\n8 (Salmo 45:13, 14 liytʼañataki.) Noviarojja, “wali kʼachachataw” Reyin Yoqapamp casarasiñapatak irpasi. Apocalipsis 21:2 qellqatanjja, noviajj mä markäkaspas ukham amuytʼayi, mä arunjja, Machaq Jerusalenawa ukat “suma isthaptʼataraki[wa] casarasir waynar katoqañatakjama”. Alajjpachankir uka markajja, “Diosan qhanapampiwa qha[ni]” ukat “mä suma qalan qhanapjama, jaspe qalar uñtata, cristalar uñtataraki[w]” qhani (Apo. 21:10, 11). Machaq Jerusalenan qhanatapjja wali sumwa Apocalipsis qellqatajj qhanañchi (Apo. 21:18-21). ¡Ukatwa salmo qellqerejj noviajj “wali kʼachachata[wa]” sasin sispachänjja! Cheqas Reyin Yoqapajj alajjpachanwa casarasini.\n9. ¿‘Reyir’ churaski uka noviajj khitisa, ukat noviajj kunjam isthaptʼatasa?\n9 Khitimpitï noviajj casaraskani ukajj apnaqer Cristowa. Jupajj “umampi ukhamarak arupampi qʼomacha[saw]” wakichaskatayna. Noviajj “jan kunamp kamachtʼata” “qʼoma” ukhamawa (Efe. 5:26, 27). Ukat noviapajj casarasiñ urutakjamarakiw wali suma isthaptʼasiñaparaki. ¡Cheqas ukhamawa! “Isipas qorimp kʼachachatawa” ukat ‘Reyin ukarojj muspharkay isthapit irpatäniwa’. Corderomp casarasiñapatakejj noviaruwa “suma lino lliphipkir qʼoma isinakampi isthapisim satajja. Uka suma lino isisti Diosar ajjsartasa sarnaqapki ukanakan cheqa jakatanakaparuw uñtasi” (Apo. 19:8).\n10. ¿Corderon casarasiñapajj kunapachatak amtatasa?\n10 (Apocalipsis 19:7 liytʼañataki.) ¿Corderon casarasiñapajj kunapachatak amtatasa? Casarasiñatak ‘esposapajj wakichtʼatäkchisa’, kuntï ukjjarojj siski ukajj janiw kunjamänis casarasïwejj ukak qhanañchkiti. Jan ukasti, jachʼa tʼaqhesiña uru tukuyarojj kunanakatï paskani ukwa wali sum qhanañchistu (Apo. 19:11-21). Uka arunakajja, ¿atipjäwip janïr phoqachkasinwa Reyejj casarasini sañti munpacha? Janiwa. Apocalipsis qellqatan utjki uka visionanakajja, janiw kunas nayraqat pasi ukat ukjjarojj kunanakas pasaraki ukarjam uñstkiti. Salmo 45 qellqatarjamajj Reyin yoqapajja, mä arunjja, Jesucristojj espadap wakʼantaski ukat enemigonakapar ‘atipjañatak sarantaski’ uka qhepatwa casarasi (Sal. 45:3, 4).\n11. ¿Kunanak lurasas Cristojj atipjäwip phoqachani?\n11 Ukhamajja, akarjamaw phoqasini: nayraqatajj “qʼañu lurañanakan” sarnaqer warmiru, mä arunjja, Oraqpachankir kʼari religionanak apnaqer Jachʼa Babiloniaruw juchañchasini (Apo. 17:1, 5, 16, 17; 19:1, 2). Ukatjja, Cristojj Supayan apnaqata aka ñanqhapacharuw Diosan arsutaparjam juchañchas Armagedonan tʼunjani, ‘Taqe chʼaman Diosan jachʼa chʼajjwäwi urupana’ (Apo. 16:14-16; 19:19-21). Ukjjarusti, Nuwasir Reyejj Supayaru ukat sajjranakapar mikʼayar jaqontasaw atipjäwip phoqachani, ukanjj jiwatäkaspas ukhamaw jan kuns lurapkaniti (Apo. 20:1-3).\n12, 13. 1) ¿Kunapachas Corderojj casarasini? 2) ¿Khitinakas Corderon casarasitapat alajjpachan kusisipjjani?\n12 Diosar jan jitheqtas aka Oraqen yupaychiri ajllit cristianonakajj Cristojj Diosan Apnaqäwipan apnaqaski ukapachan jiwapki ukanakajja, alajjpachan jakañatak jaktayatawa. Jachʼa Babiloniajj tʼunjatäkani uka qhepatjja, Jesusajj noviapjam uñtʼatäpki ukanakat aka Oraqen jiltʼapki ukanakaruw tantachthapini (1 Tes. 4:16, 17). Ukhamajja, Armagedón chʼajjwäwi janïr qalltkipanwa taqe khitinakatï alajjpachar sarañatak ajllitäpki ukanakajj alajjpachankjjapjjani. Uka chʼajjwäwi qhepatwa Corderojj casarasini. ¡Kunja kusiskañakïkani uka casarasïwi urojja! Apocalipsis 19:9 qellqatajj akham siwa: “Kusisiñanïpjjewa khitinakatejj Corderon casarasïwi fiestaparu jawsayatäpki ukanakajja”. Noviapjam uñtʼatäpki uka 144.000 ajllitanakajj wal kusisipjjani. Ukat Jesucristo Reyejj Noviojamajja, jupamp chik apnaqanipkani ukanak phoqachatäjjepan wal kusisini ukat ‘reinopan manqʼapkaspasa, umapkaspas’ ukhamäniwa (Luc. 22:18, 28-30). Ukampis janiw noviokisa ni noviakisa kusisipkaniti.\n13 Kunjamtï yatjjataniwayktanjja, alajjpachankirinakajj mä wawakiw akham sas qʼochupjjani: “Kusisipjjañäni, kʼuchirtʼasipjjarakiñäni, jachʼachapjjarakiñäni [Jehová] Diosaru. Corderon casarasiñapasti purinjjewa. Esposapasti wakichtʼatarakiwa” (Apo. 19:6, 7). ¿Jehová Diosan aka Oraqenkir servirinakapat kamsasirakispasa? ¿Jupanakajj uka kʼuchirtʼäwi taypinkapjjarakiniti?\n“WALI KUSISTʼASISAW SARANTAPJJE”\n14. Salmo 45 qellqatarjamajja, ¿khitinakas noviamp chik sarapki uka ‘virgen tawaqonakajja’?\n14 (Salmo 45:12, 14, 15 liytʼañataki.) Zacarías profetajj qhepa urunakat parlkasajja, akapachankir jaqenakajj Diosan Israelapankirinakat aka Oraqenkasipki ukanakampiw chikachasipjjani sasaw profecía arsüna. Jupajj akham sänwa: “Khä urunjja, tunka jan uñtʼatanakaw yaqha markankirinakata mä judío jaqerojj isipat katuntasipjjani, sapjjarakiniwa: ‘¡Jumanakamp saraña munapjjta, nanakasti istʼapjjtwa Diosajj jumanakampïtapa!’” sasa (Zac. 8:23). Salmo 45:12 qellqatanjja, ‘tunka jan uñtʼatanakajj’ ‘Tiro markankir phuchapäkaspasa’ ukat ‘markankir qamirinakäpkaspas’, (NM) ukham qhanañchi. Jupanakajj ajllit cristianonakat aka Oraqenkasipki ukanakatakiw regalonak apanipjje, ukhamat jupanakamp sum uñjatäñataki ukat ajay toqet yanaptʼayasiñataki. Khä 1935 marat millón millón jaqenakaw “cheqa thakinjam irpa[yasipjje]” (Dan. 12:3). Jupanakajj ajllit cristianonakat jan jitheqtasaw jakäwinakap qʼomachawayapjje, ukhamatwa Diosar yupaychañ toqet jan qʼañuchasipkiti. Novian “qhepap nayrap sarir [virgen] tawaqona[kajja]”, Jehová Diosaruw jakäwinakap katuyasiwayapjje ukat Noviompi apnaqatäñ munapjjatapwa uñachtʼayapjje.\n15. ¿Kunjamsa aka Oraqenkasipki uka ajllit cristianonakamp chikajj ‘virgen tawaqonakajj’ irnaqapjje?\n15 Ajllit cristianonakat aka Oraqenkasipki ukanakajja, “Diosan reinopat suma yatiyäwi” aka oraqpachan taqe chuyma yatiyapjjatapatjja, uka ‘virgen tawaqonakarojj’ wal yuspärapjje (Mat. 24:14). Janiw ‘qollan ajayumpi ukat Corderon noviapampikejj “jutam”’ sapkiti, jan ukasti khitinakatï istʼapki ukanakas “jutam” sapjjarakiwa (Apo. 22:17). Cheqas “yaqha ovejanakajja” ajllitäpki uka noviaruw “jutam” sasin siri istʼapjje, ukat jupanakamp chikarakiw mä wawaki aka Oraqenkir jaqenakarojj “jutam” sasin sapjje (Juan 10:16).\n16. ¿Kuna aski churäwsa Jehová Diosajj yaqha uwijanakar churi?\n16 Aka Oraqenkasipki uka ajllit cristianonakajj jupanakar yanaptʼapki ukanakar wal munasipjje. Ukat Novion Awkipajja, mä arunjja, Jehová Diosajj yaqha uwijanakar Corderon alajjpachan casarasitapat jupanakamp chik kusisipjjañapwa munaraki uk yatisaw wal kusisipjje. Uka ‘virgen tawaqonakajj’ “wali kusistʼasisaw sarantap[jjani], reyin utaparuw mantapjjaraki[ni]”, mä arunjja, Diosan temploparu sasaw arsusïna. Cheqas yaqha uwijanakajj aka Oraqen wiñay jakañ suytʼäwinïpki ukanakajja, kunapachatï Corderon jaqechasïwipajj alajjpachan apaskani ukhajj jachʼa familiapampiw kusisipjjarakini. Ukatwa Apocalipsis qellqatajj ‘walja jaqenakajj’ “trono nayräjjan ukhamarak Cordero nayräjjapan saytʼatäsip[kaspas]” ukham qhanañchi. Jupanakajj Diosan templop patiopanwa, mä arunjja, aka Oraqenwa Jehová Diosar yupaychapjje (Apo. 7:9, 15).\nCorderon casarasïwipajj novian yanapirinakaparu, mä arunjja, ‘virgen tawaqonakaruw’ kusisiyi (16 tʼaqa uñjjattʼäta)\n“WAWANAKAMAJJ NAYRA AWKINAKAM LANTIW REYIT QONTʼASIPJJANI”\n17, 18. ¿Kunjamsa Corderon casarasïwipajj walja askinak apanini, ukat Waranqa maranak Apnaqäwipanjja khitinakatakis Cristojj mä awkjamani?\n17 (Salmo 45:16 liytʼasiñapawa.) Criston alajjpachankiri noviapan yanapirinakapajja, mä arunjja, ‘virgen tawaqonakajja’, kunapachatï uka casarasïwejj Paraison walja askinak apanitap uñjapjjani ukhajj jukʼampiw kusisipjjani. Noviojja, aka Oraqeruw apnaqanini ukat ‘nayra awkinakaparuw’ jaktayani, jupanakasti aka Oraqenkir ‘wawanakaparuw’ tukupjjani (Juan 5:25-29; Heb. 11:35). Jupanakatjja, ‘oraqpachanwa jilïrinak uttʼayarakini’. Ukat Diosat jan jitheqtir irpir chuymaninakajj jichha tiempon utjki ukanakat mä qawqhaniruw Cristojj Paraison sarayapjjañapatak uttʼayarakini (Isa. 32:1).\n18 Waranqa maranak Apnaqäwipanjja, Cristojj mayninakan awkiparuw tukurakini. Cheqas taqe khitinakatï aka Oraqen wiñay jakañ katoqapkani jupanakaw wawanakapjam uñtʼatäpjjani, kunattejj jupanakajj Jesusan loqtasïwiparuw iyawsapjje (Juan 3:16). Ukhamajja, jupajj ‘Wiñay Awkiruw’ tukuni (Isa. 9:6, 7).\n‘SUTIP AYTAÑATAKIW CHʼAMACHASI’\n19, 20. Kunanaktï Salmo 45 qellqatan qhanañchki ukajja, ¿kunjamsa cristianonakar yanaptʼi?\n19 (Salmo 45:1, 17 liytʼañataki.) Salmo 45 qellqatan kunanakattï parlki ukajj taqe cristianonakatakiw wali askejja. Aka Oraqenkasipki uka ajllitanakajj Noviompi ukat mayni ajllitanakampi alajjpachan jankʼaki mayachtʼasiñwa suyasipki. Yaqha uwijanakajj atipjir Reyin apnaqäwipampi apnaqatäñwa munapjje ukat aka Oraqenkasipki uka ajllitanakar yanaptʼasajj wal yuspärapjje. Casarasitap qhepatjja, Cristosa ukat Apnaqäwipan jupamp chikäpki ukanakas jan jaktʼkay walja bendicionanakwa aka Oraqen jakirinakar churapjjani (Apo. 7:17; 21:1-4).\n20 Apnaqer Cristojj kawkïr “mojjsa arunak[tï]” jutïrin phoqkani uk suykasajja, ¿janit ‘sutip aytañataki chʼamachasiñ’ amtktanjja? Ukhamajj ¡‘wiñayan wiñayapatak Reyirojj jachʼañchapjjañäni’!


Global Voices Aymarata » Israel markankir Chef tataw k’añask manqhan mä pizza phayas uñacht’ayi, wawanakar askin uñjañataki · Global Voices Aymarata » Print\nIsrael markankir Chef tataw k'añask manqhan mä pizza phayas uñacht'ayi, wawanakar askin uñjañataki\nJaqukipäw uñt'ayata/apkatata 8 Mara t'aqa phaxsi 2015 17:19 GMT 1\t · Qillqiri Maya Norton (es) ukan jaqukipiri\tGabriel Ruiz Peña, Victoria Tinta Quispe\nCategoria-naka: Medio Oriente & Norte África, Israel, Citizen Media, Comida, Digital Activism, Educación, Juventud\nEl famoso chef israelí Haim Cohen ilustra lo que ocurre si pones una pizza en un coche a altas temperaturas durante 30 minutos. (YouTube : Beterem: Safe Kids Israel).\nMedio Oriente uksanx jallupachanx k'añasku manqhanx wali junt'upuniti? ONG israelí Beterem: Safe Kids Israel  ukax chef Haim Cohen jupampiw chikancht'asi, aka p'arxtayir yatiy utt'ayañataki. 2008 marat jichhakamax Israel markanxtunka suxtan wawanakaw k'añasku manqhan jist'antatax jiwapxatayna, yaqha markanakans ukakipkarakiw uñjasi.\nPeriódico Times of Israel ukan yatxatäwiparjamax 2008 ukat 2015 maranx 349 wawaw k'añaskur jaytat uñjasitayna. Yatiyapxiwa :\n(84%) wawaw k'añasku manqhanx jiwapxäna, mä phaxsin pusi phaxsin wawanakanwa. Uka k'añaskunakax privados ukhamawa, yaqhip pachax autobuses escolares, autobuses públicos ukat trenes ligeros de Jerusalén ukanakarus armasipxarakirinwa.\n27 uru llamayu phaxsit 2015 maratx Beer Sheva, sur de Israel, uksanx 46º C ukharuw junt'uptäwix puri. (Sara Teichholtz jupan jamuqax apst'atawa)\n27 uru llamayu phaxsit 2015 marat Chef Cohen jupan Facebookapan vídeo  uñt'ayata, uka uñt'ayatx 145,000 jaqiw uñjt'apxi, 3,000 jaqirakiw “Me gusta” sasin sapxi, 4,000 kutirakiw vídeo  wasitamp uñt'ayxpi, 200 comentarios ukharakiw utji. Uñt'ayawix akham qillqt'atawa:\nJunt'uptäwix wali junt'upuniwa, yaqhip pachac 46º C ukharuw purirakiri.\n“K'añasku manqhan Chef Haim Cohen jupamp phayasa” sasin p'iqincht'atawa, qallta vedeo waraqatanx Chef Cohen jupaw ist'irinakar katuqt'i.\n“Kunjamas… k'añasku manqhan phayañax ukwa yatichapxama”, siwa.\n“K'añasku manqhanx ukhamawa! Jasaki ukatx wali qhathirapuniwa”.\nCohen jupax mä pizza wakicht'añ qalltaski, cocción ukaruw masa ukx uchi, ukakipkarakiw salsa ukatx ingredientes: tunqu, aceitunanaka, champiñón ukat queso ukanak uchi.\nK'añaskurux pizza uchi, ukatx uñjirinakarux akham siwa: “Kimsa tunka k'ataw ukankañapa. Ukat uñjañäni”.\nKimsa tunka k'atanakatx k'añask jist'ari, pizzax nakhantataxataynawa.\nVedeo ukanx utjiwa:\nMunat masinaka: jallupachanxa, k'añasku manqhanx horno kikakiw junt'uptäwixa. Mä wawarux k'añasku manqhanx jan sapak jaytapxamti, ni mä k'atakisa! jallupachan k'añasku manqhar wawanak saspak jaytatatx chijinakax waljaw utji. Ukhamarak aka vedeo ukx yaqhanakar uñt'ayapxama.\nAkaw mä k'atan waraqat vedeo ukaxa, hebreo arunkiw ukampirus inglés arun subtitulatawa:\nGracias a: Times of Israel .\nURL to article: https://aym.globalvoices.org/2015/06/7292\n Beterem: Safe Kids Israel: http://www.beterem.org/english/template/default.aspx?PageId=161&catI=98&maincat=23


Éxodo 21 QA97 - “Aca leyinacwa jumajj yatiyäta: “Mä - Bible Search\nÉxodo 20 Éxodo 22\n1“Aca leyinacwa jumajj yatiyäta: 2“Mä hebreo sirvirtejj aläta ucajja sojjta maraw irnakañapa, ucampis pakallko maranjja librëjjañapawa janiw cunsa pagañapäquiti librëjjatapatjja. 3Sapaquitejj purinchi ucajja sapaquiraquiw sarjjañapa; ucampis warminïchi ucajja warmipajj jupampiraquiw sarjjañapa. 4Ucampis uywiripatejj warmi churchïna, ucatsti uca warmejj jupatac wawanacanïchi ucajja, warmimpi wawanacampejj uywirimpiw kheparjjañapa, sirviristi chacha sapaquiw sarjjañapajja. 5Ucampis sirviritejj jan librëña muncchi warmiparu, wawanacaparu, uywiriparu munatap laycu ucajja, 6uywiripajj Diosan ucar irpasinjja, uta puncuru jan ucajj uta puncu marcor saycatayasinwa mä p'iyañampi jinchjja p'iyjañapa, uqhamata uca sirvirejj wiñayatac jupan sirviripäñapataqui.\n7“Uqhamarac maynitejj phuchapa sirviritac aljchi ucajja, jupasti janiw mistuñapäquiti sirvirïñatjja chacha sirvirjamajja. 8Ucampis patronatejj uca sirvir tawako jan esposapatac catuñ muncchi, jan munatap laycu ucajja, patronajj yakha uca tawako alasiña munchi ucajja iyawsañapawa. Ucampis janis muncchi ucasa janiw jaya marcanquir jakerojj aljañapäquiti. 9Ucampis yokapampitejj casarchi ucajja, waquisiwa phuchaparjam uñjañapa. 10Uqhamarac patronatejj yakha warmimpëjjchi ucajja janiwa jupat apakañapäquiti mank'añsa, isinacsa, ni warmin cancañapsa negañapäquiti. 11Ucampis aca quimsa lurañanactejj jan phokcani ucajja, warmejj librëjjañapawa, jupasti janiw cunsa librëjjatapatjja pagañapäquiti.\nJan wali luririnac contra leyinaca\n12“Qhititejj masiparu chhojjriñchasa jiwaycani ucajja, jiwayataraquïniwa. 13Ucampis qhititejj jan amtañampi jiwaycani, ucampis Diosat waquischi jiwañapajja ucasti nayaw yatiyäma cawqha chekarutejj jan juchañchatäñatac jaltañamäqui ucjja. 14Ucampis qhititejj colerasisa jan wali amtañanacampi masipar jiwayqui, ucarojja altarajjarus jaltascpan, ucasti jiwayatäñapapuniwa.\n15“Uqhamarac qhititejj awquiparu, taycaparu nuwcani ucajja jiwayatäñaparaquiwa.\n16“Uca quipcaraqui qhititejj mä jake lunthatasin aljcani jan ucajj utapansa jicjjatatäcani ucajja jiwañaparaquiquiwa.\n17“Uqhamarac qhititejj awquiparu, taycaparu maldiscani jan ucajj cuna jan wali arunacampis tokcani ucajja jiwañaparaquiquiwa.\n18“Ucampis nuwasisatejj maynejj masiparu chhojjriñchi kalampisa, jan ucajj amparampi ch'acusinsa chhojjriñchi ucat iquiñaru jakontchi; ucampis jan jiwaycchi ucajja, 19uca chhojjriñchirejja janiw juchañchatäcaniti, cunapachatejj chhojjriñchatajj iquiñat sartjjasa thujrut yanapani sarnakjjani ucqhajja. Ucampis chhojjriñchirejja pagañapawa usutäqui uca urunacata, uqhamarac kollayatanacatsa.\n20“Uqhamarac qhititejj sirvirinacaparojj chacharusa, warmirusa lawampi jawc'jasa jiwaycani ucajja juchañchatäniwa. 21Ucampis sirviritejj mä uru jan ucajj pä urusa jacawayascchi ucajja, jawk'jirejj janiw juchañchatäcjjaniti, sirvirejj jupancatap laycu.\n22“Uqhamarac pä jaketejj nuwasisa mä usur warmiru nuwatatasa janïr wawachasiñäquipana sullsuycani; ucampis jan uca warmejj jiwcchiniti ucajja, uca nuwatatir jakejja multa pagañapawa, uca warmin chachapajj kawkhtejj mayqui juezanac nayrakatanjja uqhamarjama. 23Ucampis uca usuchjat warmitejj jiwjjchi ucajja, pagañapawa jacañatjja jacañaraqui, 24nayratjja nayraraqui, lacatjja lacaraqui, amparatjja amparampiraqui, cayutjja cayumpiraqui, 25naqhantayatajj naqhantayañampiraqui, chhojjritjja chhojjriñchañampiraqui, ch'acutatjja ch'acumpiraqui.\n26“Uqhamarac qhititejj sirvirinacaparojj chacharusa, warmirusa nayrat ch'acutatasa juyqhuptaycchi ucajja, uca sirviriparojj qhitjjañapawa librëjjañapataqui nayra juyqhuptayatap laycu. 27Uqhamarac qhititejj sirvirinacaparu chacharusa, warmirusa nuwjasa laca ch'aqha apschi ucarojja antutjjañaparaquiquiwa librëjjañapataqui laca ch'aqha apsutap laycu.\nDiosajj leyinac churi jan walt'añar puririnacataqui\n28“Mä orko vacatejj wajjrjasa chacharusa, jan ucajj warmirusa jiwayani ucajja, orko vacarojj kalampi c'upjasaw jiwayatäñapa, ucampis janiw aychapjja mank'apjjañapäquiti, ni vacanirus cunsa pagapjjañapäquiti. 29Ucampis orko vacatejj wajjrasiripunïchïna, ucat mayniru wajjrjasa jiwaychi ucajja kalampi c'upjasa jiwayatäñapawa. Uqhamarac vacanisa yatcasa jan ist'asisa uywatapatsti jiwayatäñaparaquiquiwa. 30Ucampis jan jiwayañataqui multanactejj mayipjjchi ucajja jiwirejj pagañapawa multa jan jiwañataquejja, kawkhtejj mayipqui uqhamarjama. 31Uca quipcaraquiquiw lurataraquiquïni cunapachatejj yokall wawarusa, imill wawarusa wajjrjani ucqhajja. 32Uqhamarac sirvirinacarutejj chacharusa warmirusa wajjrjchi ucajja orko vacajj kalampi c'upjasajj jiwayatäñaparaquiquiwa, ucampis sirvirin uywiriparojja vacanejja pagañapawa quimsa tunca kollke.\n33“Uca quipcaraqui maynitejj phuch'u jan atjjatcchiti, jan ucajj phuch'u p'iysusinsa jan atjjatcchiti ucata ucaru vacasa, jan ucajj asnosa jalantasa jiwchi ucajja, 34phuch'unejja uca uywanirojja pagañapawa, ucampis phuch'unejja uca jiwat uywjja catusjjañapawa.\n35“Uqhamarac maynin orko vacapatejj mayni masipan vacaparu wajjrantas jiwaychi ucajja jacquir orko vaca aljantasinjja paniniw jaljasipjjañapa, uca quipcaraquiw jiwat vacan aychapa aljasinsa jaljasipjjañaparaqui. 36Ucampis orko vacatejj wajjrasiripunïchi ucat yatcasina vacanejj jan ist'asisa uywascacchi ucajja waquisiwa jiwat vacatjja jacquir vaca churjjañapa, ucat jiwat vacasti jupataquiquëjjañapawa.


(src)="2"> 8 Jan uñtʼatanakar sum katoqapjjañäni\n(src)="3"> 13 Yaqha aru parlir tamana yanaptʼasajj Diosar serviñan jan aynachtʼamti\n(src)="4"> Jichhürunakanjja , yaqha markanakat jutir jilat kullakanakaw walja tamanakan utji .\n(src)="5"> Nayrïr yatichäwinjja , kunjamsa tamasar yaqha markat jutir jilat kullakanakarojj yanaptʼsna uka toqetwa yatjjatañäni .\n(src)="6"> Payïr yatichäwinsti , yaqha markat jutir jilat kullakanakarojj Diosar serviñan jan aynachtʼañatakejj kunas yanaptʼaspa ukwa yatjjatarakiñäni .\n(src)="7"> 18 ¿ Wali amuyumpit sarnaqaskta ?\n(src)="8"> 21 Kuntï katoqañ suyktan uk Diosar iyawsas suytʼaskakiñäni\n(src)="9"> 26 Jehová Diosan arsutanakapar iyawsapjjañäni\n(src)="10"> Aka yatichäwinakanjja , Hebreos 11 : 1 qellqatan iyawsäwit parlki ukajj kamsañsa muni uka toqenakatwa yatjjataskañäni .\n(src)="11"> Nayrïr yatichäwinjja , kunsa iyawsäwinïñatakisa , iyawsäwisan jan aynachtʼañatakis lursna ukatwa yatjjatañäni .\n(src)="12"> Payïr yatichäwinsti , cheqpach iyawsäwinïñajj janiw kuna bendicionanaktï Jehová Diosajj jutïrin apankani ukak yatiña sañ munkiti , uka toqetwa yatjjatarakiñäni .\n(src)="13"> 31 ¿ Yatiyätati ?\n(src)="1"> ‘ Jan armtʼasipjjamti jan uñtʼatanakar munasiñamp katoqañjja ’ .\n(src)="2"> 124 , 79 QʼOCHUNAKA\n(src)="3"> ¿ Kunjamsa yaqha markankirinakar uñjañasa ?\n(src)="4"> Jehová Diosat yateqasisajja , ¿ kunjamsa Booz chachajj yaqha markankirinakar uñjäna ?\n(src)="5"> ¿ Kunjamsa yaqhanakar munasitas uñachtʼaysna ?\n(src)="7"> 1 ) Mä markat yaqha markar sarjjerinakajja , ¿ kuna jan walinakansa uñjasipjje ?\n(src)="8"> ( Aka janankir foto uñjjattʼam ) .\n(src)="9"> 2 ) ¿ Kunsa apóstol Pablojj ewjjtʼäna , ukat kuna jisktʼanakarus qhanañchaskañäni ?\n(src)="10"> OSEI chachajja , 30 jila maranak nayraw Gana markat Europa toqer sarjjäna , ukhajj janïraw Jehová Diosan Testigopäkänti .\n(src)="11"> Jupajj akham siwa : “ Uka cheqan jaqenakajj janipuniw akchʼas nayat llakisipkänti .\n(trg)="11"> Ele conta : “ Logo vi que a maioria das pessoas não estava nem aí pra mim .\n(src)="12"> Ukhamarusa , wali thayarakïnwa , aeropuertot mistusajj wal thayjitäna , janipuniw kunapachas ukham thayjirïkituti , ukhamanakan uñjasisaw jachaqtʼasiyäta ” sasa .\n(src)="13"> Niyakejjay Osei chachatakejj yaqha aru parlañ yateqañajj chʼamakïchïnjja , mä mara qhepatwa mä suma trabajo jikjjatäna .\n(src)="14"> Yaqha markankasas familiapat wal llakisïna , sapärstʼataw jikjjatasirakïna .\n(src)="15"> Osei chachjam jikjjatassna ukhajja , ¿ kunjam uñjatäñsa munsna ?\n(src)="16"> Yaqha markatäkstansa , yaqha kasta jañchinïkstansa , taqenis taman sum katoqtʼapjjestaspa ukwa munsna .\n(src)="17"> Bibliajj akham sasaw cristianonakar ewjjtʼi : ‘ Jan armtʼasipjjamti jan uñtʼatanakar munasiñamp katoqañjja ’ sasa .\n(src)="18"> Aka yatichäwinjja , aka jisktʼanakaruw qhanañchtʼaskañäni : ¿ Kunjamsa Jehová Diosajj yaqha markankirinakar uñji ?\n(src)="19"> ¿ Kunjamsa jan uñtʼatanakar uñjañasa ?\n(src)="20"> Yaqha markat jutapki ukanakarojja , ¿ kunjamsa tamasan kusisitäpjjañapatak yanaptʼsna ?\n(src)="21"> 3 , 4 .\n(src)="22"> Éxodo 23 : 9 qellqatarjamajja , ¿ kunjamsa israelitanakajj yaqha markankirinakar uñjapjjañapäna , ukat kunatsa ?\n(src)="23"> Jehová Diosajj markapar Egiptot qhespiykäna uka qhepatjja , jupanakamp chik sarapkäna ukanakat khuyaptʼayasipjjañapatakiw israelitanakar leyinak churäna ( Éxo .\n(src)="24"> 12 : 38 , 49 ; 22 : 21 ) .\n(trg)="24"> Por quê ?\n(trg)="25"> Quando Jeová libertou seu povo do Egito , muitos que não eram israelitas foram junto com eles .\n(src)="25"> Yaqha markaru saririnakatakejja , jakañajj chʼamakïnwa , ukatwa Jehová Diosajj jupanakar sum uñjäna .\n(src)="26"> Amuytʼañataki , yaqha markankirinakajja , yapunakan kunanakatï jiltʼkäna ukanakwa apthapisipjjerïna ( Lev .\n(src)="27"> 19 : 9 , 10 ) .\n(src)="28"> Yaqha markankirinakarojj respetapjjañamawa sasakejj janiw Jehová Diosajj israelitanakar siskänti , jan ukasti yaqha markankasajj kunjamsa jupanakajj jikjjatasipjjäna uk amtapjjañapwa munäna ( Éxodo 23 : 9 liytʼañataki ) .\n(src)="29"> Janïr Egipto markar apatäpkäna ukhatpachaw egipcionakajj israelitanakar jan wal uñjapjjäna .\n(src)="30"> ¿ Kunatsa ?\n(src)="31"> Israelitanakajj janiw jupanakjamäpkänti ( Gén .\n(src)="32"> 43 : 32 ; 46 : 34 ; Éxo .\n(src)="33"> 1 : 11 - 14 ) .\n(trg)="34"> Parece que , mesmo antes de serem escravos no Egito , os israelitas sofriam preconceito da parte dos egípcios .\n(src)="34"> Jupanakatakejj yaqha markan jakasiñajj chʼamakïnwa .\n(trg)="35"> Os israelitas tiveram uma vida sofrida como estrangeiros no Egito .\n(src)="35"> Uk amtasinjja , jupanakamp chika jakiri yaqha markankirinakarojj munasiñampiw uñjapjjañapäna , ukwa Jehová Diosajj munäna ( Lev .\n(src)="36"> 19 : 33 , 34 ) .\n(src)="37"> Yaqha markankirinakar kunjamtï Diosajj uñjki ukham uñjañatakejja , ¿ kunas yanaptʼistaspa ?\n(src)="38"> Jichhürunakanjja , yaqha markankirinakarojj munasiñampiw Diosajj uñjaraki .\n(src)="39"> Ukhamajja , tamasar jutapki ukanakarojj kunja munasiñampis Diosajj uñji ukwa amtañasa ( Deu .\n(src)="40"> 10 : 17 - 19 ; Mal .\n(src)="41"> 3 : 5 , 6 ) .\n(src)="45"> 6 , 7 .\n(src)="46"> Nayrïr cristianonakajj judío masinakapamp sum apasiñwa yateqapjjäna sasajja , ¿ kunatsa sissna ?\n(src)="47"> Nayrïr cristianonakajja , judío masinakapamp sum apasiñwa yateqapjjäna .\n(trg)="47"> Mas os judeus que se tornaram cristãos conseguiram vencer esse preconceito .\n(src)="48"> Pentecostés 33 maranjja , Jerusalén markan jakapkäna uka judionakajja yaqha markankirinakat cristian tamar mantapkäna ukanakarojj munasiñampiw katoqtʼapjjäna .\n(src)="49"> ¿ Kunatsa ?\n(src)="50"> ‘ Katoqtʼasirïñajj ’ ‘ jan uñtʼatanakar munasiñamp katoqaña ’ sañ munatap sumwa judionakajj amuyapjjäna .\n(src)="51"> Ukatwa munasiñamp katoqtʼapjjäna .\n(src)="52"> Ukampis uka urunakanjja , griego aru parliri judionakajj akham sapjjänwa : “ Nanakan ijma warminakajjajj janiw sapürus suma yäqatäkiti ” sasa .\n(src)="53"> Uka jan waltʼäwi askichañatakejja , apostolonakajj paqallqo chachanak ajllipjjäna .\n(src)="54"> Ukhamat jupanakan ukar sarasin taqenis mä kikpak uñjatäpjjañapataki .\n(src)="55"> Apostolonakajj griego sutini chachanakwa ajllipjjäna , inas viudanakan jan ajjsarayasipjjañapatak ukham ajllipchïna .\n(src)="56"> 8 , 9 .\n(src)="57"> 1 ) Yaqhachasir chuymanïtanti janicha uk amuytʼasiñatakejja , ¿ kun jisktʼasiñas yanaptʼistaspa ?\n(src)="58"> 2 ) ¿ Kun apanukuñatakis chʼamachasiñasa ? .\n(src)="59"> Markasan costumbrepampiw niya jila partejj apayastanjja .\n(src)="60"> Maysa toqetjja , yateqer masinakasarusa , trabajir masinakasarusa , vecinonakasarusa , yaqha markankirinakata , yaqha kasta jañchininakat jan walinak parlirwa istʼtanjja .\n(src)="61"> Uk istʼasajja , ¿ jupanakjamarakit amuytanjja ?\n(src)="62"> Yaqha markankirïtasata , yaqha costumbrenïtasat mayninakajj burlasipjjestu ukhajja , ¿ kunjamsa jikjjatastanjja ?\n(src)="63"> Apóstol Pedrojja , mä tiempojj jan judiöpkäna ukanakarojj janiw sum uñjkänti .\n(src)="64"> Ukampis uka amuyu apanukuñatakiw chʼamachasïna .\n(src)="65"> Jiwasan chuymasantï yaqhanakar yaqhachañajj utjchi ukhajja , Pedrot yateqasisaw uk apanukuñatak chʼamachasiñasa ( 1 Pedro 1 : 22 liytʼañataki ) .\n(src)="66"> ¿ Kunas ukatakejj yanaptʼistaspa ?\n(src)="67"> Kawkïr markatäkstansa , taqeniw pantjasirïtanjja , ukhamarus qhespiyatäñatakejj janiw khitis askïktanti , uk amtañasaw wakisi .\n(src)="68"> Ukhamajja , mayninakat sipan jukʼamp sumäksnasa ukham janiw amuyañasäkiti .\n(src)="69"> Pabljamaw jikjjatasiñasa , jupajj cristiano masinakapar akham sänwa : ‘ Jumanakajj janiw jaya jaqenakäjjapjjtati ni yaqha oraqenkirëjjaptasa ’ jan ukasti ‘ Diosan familiapäjjapjjtawa ’ sasa .\n(src)="70"> Chuymasantï mayninakar yaqhachañajj jan utjkani ukhajja , machaqat isthapisiñajj janiw chʼamäkaniti .\n(src)="71"> 10 , 11 .\n(src)="72"> ¿ Kunjamsa Booz chachajj yaqha markankirinakarojj Jehová Diosjam uñjäna ?\n(src)="73"> Jehová Diosat yateqasisaw Booz ( Boaz ) chachajj yaqha markankirinakar sum uñjäna .\n(src)="74"> Mä kutejja , Booz chachajj yapup uñjiriw saräna .\n(src)="75"> Ukanwa Moab markankir Rut warmir uñjäna , jupasti oraqer willeqtata cebada apthapisiskäna .\n(src)="76"> Moisesan Leyiparjamajja , ukham luratapajj janiw jan walïkänti .\n(src)="77"> Ukampis yapunakan kunatï jiltʼkäna uk apthapisiñatak permiso mayitap yatisajja , Booz chachajj wal muspharäna , ukatsti cebada montonanakat apthapisiñapatakiw permiso churäna ( Rut 2 : 5 - 7 , 15 , 16 liytʼañataki ) .\n(src)="78"> Booz chachajj Rut warmit llakisitapsa , yaqha markankasajj kunjamsa jikjjatasïna uk amuyatapsa , kuntï qhepat lurkäna ukanwa qhan amuyasi .\n(src)="79"> Jupajja , mayni trabajir tawaqonakampi qheparañapatakiw Rut warmir mayïna , ukhamat chachanakampi jan waltʼayat jan uñjasiñapataki .\n(src)="80"> Ukatsti mayni trabajirinakjam uma , manqʼa katoqañapwa munäna .\n(src)="81"> Ukham lurasaw Booz chachajj yaqha markat jutir Rut warmir respetäna , chʼamañchtʼarakïna ( Rut 2 : 8 - 10 , 13 , 14 ) .\n(src)="82"> Yaqha markankirinakat khuyaptʼayasisajja , ¿ kunatakis jupanakar yanaptʼsna ?\n(src)="83"> Booz chachajja , janiw Rut warmirojj suegraparu taqe chuyma munasitap laykukejj khuyaptʼayaskänti , jan ukasti Jehová Diosar serviñ munatapata , Jupamp jarkʼaqatäñ thaqatapatwa khuyaptʼayäna .\n(src)="84"> Rut warmir munasiñamp uñjasajja , Jehová Diosat taqe chuyma munasiñ yateqasitapwa uñachtʼayäna ( Rut 2 : 12 , 20 ; Pro .\n(src)="85"> 19 : 17 ) .\n(src)="86"> Jichhürunakanjja , ukhamarakiw yaqhanakat khuyaptʼayasisajj “ taqenin ” cheqa yatichäwinak yatipjjañapatakisa , Jehová Diosajj qawqsa jupanakar munasi uk amuyapjjañapatakis yanaptʼsna .\n(src)="87"> Tamasar jichhak jutirinakarojj munasiñampi katoqtʼapjjañäni . ( 13 , 14 tʼaqanak uñjjattʼäta ) .\n(src)="88"> 13 , 14 .\n(src)="89"> 1 ) ¿ Kunatsa jan uñtʼatanakarojj tantachäwinakan sum katoqtʼañasa ?\n(src)="90"> 2 ) ¿ Kunas yaqha markankirimpi sum parltʼasiñatakejj yanaptʼistaspa ?\n(src)="91"> Jan uñtʼktan ukanakarojja , tantachäwinakan sum katoqtʼasaw munasiñ uñachtʼaysna .\n(src)="92"> Yaqha markankirinakajja , awisajj ajjsarayasipjjewa , mayninakatsa jayarstʼapjjarakiwa .\n(src)="93"> Jan mä pachpa costumbrenïsa jan ukajj jan sinti qollqenïsaw janis mayninakjamäpkaspa ukham amuyasipjjaspa .\n(src)="94"> Ukatwa yaqha markat jutirinakarojj munasiñampi katoqtʼañasa , ukhamatwa jupanakat llakisitas uñachtʼayañäni .\n(src)="95"> JW Language programajj arusan utjki uka toqe yateqasasa , pachpa arupat aruntañwa yateqaraksna ( Filipenses 2 : 3 , 4 liytʼañataki ) .


¿Chiji utjipana UNFPA ukaxa kunsa luri?\nChiji utjipanxa UNFPA ukankirinakanaxa jaqi masisaru yanapt’añatakixa, chacha warmiru janapt’añataki, k’umara wawanipxañapataki, warminakaru wakiskiri yanapt’atañatakiwa wakicht’asipxi.\n¿Chiji utjipanxa warminakaxa kunjama jani walt’añsa uñjasipxi?\nKunaymana t’aqhisiyata, wawaniptayata, jisk’achata chhuxrinchatawa uñjasipxi.\nWawani uñjasisa jani wawani uñjasisasa VIH usu katupxaspa.\nJani munkasawa wawaniptaspa.\nUsuriptasasa jani ukaxa ususxasasa jani walt’añanakawa utjaspa.\nJani jilsuña tukuykipana wawachasispa jani ukaxa akatjamata usuchjasispa.\nJani wakiskiri qullirinakawa qullaña yanapxaspa.\nJani walt’aña utjipana warminakataki yanapt’anaka wakichayañaxa wali wakiskiriwa.\nwarminakataki imilla wawanakataki jani juk’ampi chiji utjañapatakiwa ch’amanchapxtha, chijinaka janïra utjkipana jupanakpachpa wakicht’ayasipxañapatakiwa ch’amanchapxtha (chhujlla utanaka wakichayasa, aski amtanakana amuyt’asa, waxt’anaka taqiniru churañataki, juk’ampinaka).\nAski yänakani wayaqa churapxtha, wawaniñataki q’umanchasiñanaka, warminakaxa jani aynacht’apxañapataki, aliqata jani wawaniptapxañapataki, wawa lurasa VIH usu jani katupxañapatakiwa taqi ukanaxa.\nAmanuta wawaniptayata warminakaxa, suma qullirimpi qullayasiñapatakiwa yanapt’apxtha.\nWawachasirinakaruxa kit de partoyanapa, wawachayirinakaru jani ukaxa qullirinakaru, ukhama chiji taypina usuri warminakaxa jani t’aqhisisa ususipxañapatakiwa yanapapxtha.\nChijiru puriri markachirinakaruxa anticonceptivo ukanakxa inakiwa churapxtha, chachanakasa warminakasa jani wawaniñataki uchasipxañapataki, jani usu apkatasipxañapataki, VIH ñanqha usu jani katupxañapatakiwa.\nVIHusu jani katupxañapatakixa kunaymana yatiyawinakampiwa ch’amanchpxtha.\nSaluduksatuqina irnaqirinakaruxa kit de profilaxis posterior a la exposición sutini yänak churapxtha, ukatxa ch’amampiki amanuta wawaniptayirinakaxa VIH usu jani katupxañapataki, taqi ukaxa jani jark’aqasisa wawa jathasirinakana jani llakiru puripxañapatakiwa.\nJani walt’añankirinakataki aski iwxanaka\nJani wawaniñataki yänaka apnaqsta ukaxa, janiwa armasiñamaki. Wawa luraña taypi jani usu katuñataki, jani wakiskipana akatjamata jani wawaniptañatakixa, jark’aqasiña yänaka uchasipxañamapuniwa.\nSinti chhuxrinchjata usuchjataxa, yanapt’a mayisaxa jucha aytiriru yatiyañamapuniwa.\nJani jark’aqasisa wawa jathasipxsta, jani ukaxa ch’amampiki jani munkiri wawa lurataxa, anticonceptivo ukxa jank’akiwa janïra 72 uruyt’a pasakiptkipana umantasma. Uka qullxa salud utana irnaqiriruwa mayisma.\nTitulo Desastres Naturales: Escenarios de violencia de género Violencia Sexual en Situaciones de Emergencia y/o Desastre Los Derechos de las Mujeres en Situaciones de Emergencias Infecciones de transmisión sexual, VIH y SIDA frente a situaciones de emergencia y/o desastre Maternidad segura ante situaciones de emergencia y/o desastre Galería de Fotos\nEnviado el Fri, 17/08/2012 - 13:51


Challwa - Wikipedia\nChallwa, challwaxa jakiwa umana jahuiranakana quta tuqina jach'a lamar tuqina, ukhamaraki walxa kasta challwanaka utxi kunaiman sutininaka ukhamaraki jisk'a jach'a challwanaka, kunatixa challwaja wali sumawa manq'añataki nayra pachaxa wali utjana challwanakaxa jicha pachasti janiw walxa utjkiti.\nYatiyanaka jikxattanakaxa akhama arunakampiwa qhanañchi. Kawkiri challwanakati uñt’ataki uka kasta challwanakaxa ch’akhankamakiwathaya umana jakirinaka. Challwanakaxa vertebrados acuáticos sutimpi uñt’atawa branquias uksanjama katuqapxi uma tuquita oxigeno jakaña samana, chhiqhanakapaxa.\nYatiñatakixa kimsaru jaljatawa, nayraxa p’iqituqixa, nasa, laka, nayra, opérculo llaqakamawa, taypi tuqixa órganos sata jakaña utjayirinaka, patxa manqha chhiqhanakampiwa; qhipaxa tuqixa péndulo caudal surimi, wich’inkha tukuya aleta caudal ukanaka; challwana janchi patxapaxa k’ilinakaniwa, sunkhaninaka jani k’ilinisa utjarakiwa.\nNayraxa p’iqi tuqixa juch’usaruwa tukuyi, laka patapaxa ajanupa, nasa, ñaqa, nayranakapaxa pampilla muruq’unaka. lakapaxa manq’anaka katjañatakjama ukampirusa samana lanti brquias uksaru uma puriyañataki.\nChallwana laka ch’akhanakapaxa jach’ani jisk’aninakawa laka ch’akhanakapaxa jalartaspa misturarakispa ukhamawa, maya siqi, paya, kimsa ukhamanakanispawa, laxrapaxa janiwa janchi ankunikiti p’iqi ch’akhapampi chikachatawa unuqispa challwanakawa p’iqiparu aychata sunkhaninakawa, ch’aphini ukhamanakawa.\nChallwana janchipanakaxa taqpachanina sayt’kamakiwa yamakisa umana jaltirankanxa. qhipaxa wich’inkha tukuyaxa juch’usawa péndulo caudal sata, puracapaxa janchipanxa línea lateral sata jarapiru siqintata, uka siqixa órgano censorial satawa challwana amuyasiñapataki ñanqhanakata jark’aqasiñataki, quta manqhana ist’añataki.\nChhiqhanakapaxa jiikhani patanakana, jarapixana puraka manqha tuqinakankiwa juch’usa ch’akhanakani, wich’inkapaxa ukhamaraki, chhiqhanakapxa ayatatta’sispawa umanxa kimsa ch’ulla chhiqhanakaniwa, jikhani patana, qhipaxa wich’inkha thiya patana, wich’inkha thiya manqhana (dorsal, caudal y anal) uksanakana.\nJikhani patankiwa, umana jani q’achhirst’añataki suma wayxasiñapataki, muytañataki ukhamaraki jalkasaxa sayt’añataki.\nQhipaxa wich’inkhankiwa aka chhiqhaxa, nayraxaru khiwtasa sartayañataki.\nQhipaxa manqha chhiqha\nAka chhiqhaxa suma chiqa tuytayañapatakiwa ukhamarusa suma sayañapataki. Payakamawa aka chhiqhanakaxa pectorales ventrales sutimpi uñt’atanaka. yaqhipanakaxa jisk’a chhiqhanakaniwa (aleta adiposa) ukanaka.\nNayraxa paya chhiqhanaka\nAka chhiqhanakaxa purapaxa ñaqa thiyanakankiwa, ch’amampi sartayiriwa pata tuqiru manqha tuqiru, k’achhata sartayañataki.\nQhipaxa puraka manqha chhiqhanakaxa aletas ventrales sataxa puraka uksana jikxatasi maynisti aleta adiposa janchi jisk’a chhiqhaxa jikhani patana jikatasiraki challwanakana janchipaxa escamas sata qhulu k’ilinakana sillp’a ch’akharu uñtata siqi qhawxatatawa utjarakiwa jani k’ilininakaxa.\nVejiga natatoria satawa yanapt’iri challwa tuytayirixa, umana sayañataki, utt’aspawa quta manqharu, tuysunirakispawa jani ch’ama tukusa. Challwanakaxa órganos sata phuqhata jakañanakanipxiwa, laka chiqa uma juchhantasaxa ñaqa opérculo uksanjama mistuyxi branquias sata muysuyasina jakaña oxigeno katuqi, ukhamawa sistema respiratorio sata challwana jakañapataki; laka, laka ch’akhanaka, sunquru, mallq’a, jiphilla ukanakawa mayachata challwana manq’añapataki sistema digestivo sata.\nChallwaxa sistema nervioso uksanjama amuyaraki, jatha k’awnanaka uñjaña alevines sata jisk’a k’awnata misturirinaka amuyapxarakiwa. p’iqipana cerebelo ukampiwa kuna kasta unxtañanaksa sartañanaksa amuyapxi. challwaxa wilanirakiwa lluqutkama taqi chiqaru puriyaraki ukaxa sistema circulatorio satawa.\nPurapaxa jarapita wichhinkha tukuykamaxa janchi aychakamakiwa, qhipaxa aleta caudal sata wich’inkhapaxa nayraxaru taqi tuqiru sartayañatakiwa, ukhamaraki p’iqi tuqina lakapa chhiqhanakapa nayrapaxa janiwa yanaka ckhampacha uñjkiti, saminakxa sumaraki amuyi qana uchatanaksa uñjapxarakiwa.\nChallwanakaxa aparato sensorial ukanipxiwa purapaxa jarapi iramana siqintata, ukanjama kawkharu sarañataki amuyapxi, ukhamaraki thaya mathapi puriniri amuyaraki, kawksatsa ñanqhanakaxa jutaspa taqi ukanaka, ist’apxiwa vejiga jark’aqasispa jani wali challwanakata ukanjamaraki amuyapxi mayachata tamankañatakixa.\nChallwanakaxa quta manqhanxa jaltapxiwa wich’inkha maysatata maysaru, yanapirinakapaxa jikhani pata chhiqha aleta dorsal satawa anchaxa chhiqhasti aleta anal sataraki, jach’a chhiqhaninakaxa nayraxarusa qhipaxarusa jittapxarakispawa.\nNayraxa jarapi chhiqhanakaxa K’achhitata tuytañatakiwa ukhamaraki frenos sata sayt’añataki. Puraka manqha chhiqhanakaxa suma sayaru q’iwxasiñapataki jani liwikiptañatakiwa.\nJisk’ata jisk’ata laqaki jittañatakixa uma juchhantasa ñaqa tuqinjama ch’amampi mistuyasawa jaltapxiritayna. Taqpacha challwanakana puraka tuqixa qhana saminkamakiwa pata jikhani patanakapaxa.\nQuta umana challwa jakirinakaxa vertebrados acuáticos sutimpi uñt’atawa, taqi kasta ch’akhani challwanakawa utji, ch’akhanakapaxa jisk’ani jach’aniwa. Ch’akhanakaxa aycha taypinakankiwa, yaqhipa jisk’a ch’akhanakaxa mayja k’awunakawa mallq’aru achuntasirjamanaka, manq’añatakixa suma palliraña, wawanakatakixa manq’t’añjama jiliri awki taykanakawa ch’akhanaka aparasa manq’ayañapa, vertebrado sata uñt’ata challwaxa, tunu ch’akhanakaniwa columna vertebral sata, p’iqi ch’akhanakaxa lixwi jark’iri. Tunu ch’akhanakaxa p’iqita qhipaxa aleta caudal tukuykamawa walja ch’akhanakata mayachata, jarapi tuqinxa costillas sata ch’akhanakawa utjaraki.\nObtenido de «https://ay.wikipedia.org/w/index.php?title=Challwa&oldid=89367»\nÚltima edición el 22 juy 2018 a las 15:01\nEsta página se editó por última vez el 22 juy 2018 a las 15:01.


Bibliat apst’ata sarnaqäwinaka: Carcelat mistusipki - Aka chiqax Jehová Diosan Qhanañchirinakapankiwa\nCARCEL punku katxasiski uka angelar uñtma. Jesusan apostolanakaparuw irpsuski. Kunatsa carcelankapxpachäna uk yatxatañäni.\nJesusan arkirinakapar qullan ajayux churatäkäna ukatxa mä qhawqha urunakakiw saraqaskäna. Ukat akaw pasäna: mä jayp’ux Pedrompi Juanampiw Jerusalén Diosan utapar sarapxäna. Ukat uka uta punkunxa, wawatpach usuta mä such’u jaqiw mayjasiskäna. Sapüruw uka jaqirux apapxäna Diosan utapar mantirinakaru qullq mayjasiñataki. Pedrompiru Juanampiru uñjasaxa, mayirakikïnwa. ¿Jupanakax kamachapxänsa?\nSayt’asin uñkatapxäna. Pedrox akham sänwa: ‘Janiw qullqinïkti, ukampis utjkitu uk churäma. ¡Jesusan sutipar sayt’ma, sartarakim!’ sasa. Ukat Pedrox kupi amparapat waytäna, ukat ukaratpachaw sartäna, sayt’asinsti sarnaqañwa qalltäna. Uka milagro uñjasax wal muspharapxäna ukat wal kusisipxäna.\n‘Jesusar jaktayki, uka Diosan ch’amapampiw uka milagro lurapxta’ sänwa Pedroxa. Juanampi yatiyasipkäna ukhasti judionakan yupaychäwip irpirinakaw wali colerata jutapxäna. Kunattix Pedrompi Juanampix Jesusax jaktxiw sasaw yatichapxäna. Ukhamasti katuntasinwa carcelar apantapxäna.\nQhipürusti judionakan yupaychäwip irpirinakaw mä jach’a tantachäwiru aywthapipxäna. Pedrompi Juanampiru ukat qullatäkan uka jaqimpiruw irptanipxäna. ‘¿Khitin ch’amapampis uk lurapxta?’ sasaw jiskt’apxäna.\nJesusar jaktayki uka Diosan ch’amapampiw lurapxta sänwa Pedroxa. Sacerdotenakax janiw kuns kamsirjamäpkänti, ‘uka milagrox janiw utjkänti’ sasax janiw sapkasapänti. Ukatwa, Jesusat jan juk’ampi parlapxañapataki iwxsusin khitxapxäna.\nWalja urunakaw saraqxäna, apostolanakax Jesusat yatichasipkakïnwa usutanakarus qullasipkakïnwa. Uka milagronakatxa taqi chiqanwa yatisïna. Ukatwa apostolanakan qullapxañapataki walja jaqinakax Jerusalén jak’a markanakat usutanakapar apanipxäna. Ukanak uñjasaw judionakan yupaychäwip irpirinakax uñisiñat apostolanakarux katuntayapxäna. Ukampis akaw pasäna.\nDiosan angelapax arumaw carcel jist’aräna, kunjamtï akan uñjaski ukhama. Ukat angelasti akham sänwa: ‘Diosan utapar sarapxma, purisinsti jaqinakar yatiyasipkakim’ sasa. Qhipärmanthi alwaxa, kunapachatï judionakan yupaychäwip irpirinakax apostolanakar irptanipxañapataki khitäna ukhaxa janiw carcelankxapxänti. Ukatxa Diosan utapanwa jikxatapxäna ukat Sanedrinan tantachasiñ utaparuw apapxäna.\n‘Janipuniw Jesusxat yatichapxätati sarakis sapxayäsmaxa. Ukampis yatichäwinakamampiw Jerusalenxa phuqt’ayapxta’ sapxänwa judionakan yupaychäwip irpirinakaxa. Ukat apostolanakapax akham sapxänwa: ‘Diosar nayraqat apnaqirirjam ist’apxañajaw wakisi, jaqinakar sipansa’ sasa. Ukat yatiyir sarasipkakïnwa. ¡Aka sarnaqäwit wal yatiqsnaxa!\n¿Mä jayp’ux Pedrompi Juanampi Diosan utapar mantasipkäna ukhax kunas pasäna?\n¿Pedrox such’u jaqirux kamsänsa, ukat qullqit sipansa kuns Pedrox churäna?\n¿Kunatsa judionakan yupaychäwip irpirinakax colerasipxäna, ukat Pedrompiru Juanampirux kamachapxänsa?\nJudionakan yupaychäwip irpirinakaruxa, ¿Pedrox kamsänsa, ukat apostolanakax kamsasa iwxsuyasipxäna?\n¿Kunatsa judionakan yupaychäwip irpirinakax uñisipxänxa, ukat kunapachatï pä kuti apostolanakar carcelar katuntapxäna ukhax kunas kamachäna?\nSanedrinax tantachasïna uka utar apapkäna ukhaxa, ¿apostolanakax kamsapxänsa?\nLiyt’añamawa Hechos 3:1-10.\nJaniw jichha tiempox milagronak lurksnati, ¿ukampis Hechos 3:6 jisk’a t’aqan Pedron arunakapax kunjamsa Diosan Apnaqäwip tuqit wali valorani yatiyäwi munañ yanapistu? (Juan 17:3; 2 Cor. 5:18-20; Fili. 3:8.)\nLiyt’añamawa Hechos 4:1-31.\nDiosat yatiyir saräwin jan ist’añ munkistu ukhaxa, ¿kunjamatsa nayra tiempo cristianonakat yatiqassna? (Hech. 4:29, 31; Efe. 6:18-20; 1 Tes. 2:2.)\nLiyt’añamawa Hechos 5:17-42.\nYaqhip jaqinakaxa janis Jehová Diosan Qhanañchirinakapäpkchixa, ¿kunjamsa nayrapachas jichhapachas yatiyäwit sum amuyatapxa uñacht’ayapxi? (Hech. 5:34-39.)


Qhitintejj munasiñajj utjqui ucajj llamp'u chuymaniwa, suma jakewa, janiw envidiasirïquiti, janiw jach'a jach'a tucurïquiti.\nJan jumanacajj cunats llaquisipjjamti, take cunsa Diosar sapjjam oracionana, mayipjjam yuspagarapjjaraquim.\nLlamp'u chuymanïpjjam, munasirinaca, paciencianïpjjaraquim maynit maynicama munasiñan sarnakasa.\nUqhamajja asqui lurañanjja janiw karjasiñasäquiti, janitejj karjtcañäni ucajja, horasaparuw cosechjja apthapiñäni.\nUqhamaw Jacobojj Raquel laycojj pakallko mara irnakäna, jupataquejja juc'a maranacjamäcchïn ucasa, sinti munatap laycu.\nMäqui colerasir jakejj nuwasiñanacwa utjayi; qhititejj llamp'u chuymanïqui ucasti, pachparuwa ch'ujtayi.\n Ucanwa Saúl reyejj pakallko uru suyt'äna, cunjämatejj Samuelojj siscatayna uqhamarjama; ucampisa Samuelojj janiw Gilgal chekarojj purincänti, ucat jakenacajj sarjjaña kalltapjjäna. Ucat Saúl reyejj saraquïnwa: —Uywanac aptanipjjam holocaustonaca, sumancaña sacrificionac loktañasataqui —sasa. Ucat jupa quipcaw uca sacrificionac loktäna. Cunapachatejj Saúl reyejj uca sacrificionac loktañ tucuyascän ucapachaw Samuelojj purinïna. Ucat Saúl reyejj catokeri, aruntiriraqui mistuwayäna. Ucampis Samuelojj sänwa: —¿Cunatsa uca lurta? —sasa. Saúl reyisti saraquïnwa: —Cunapachatejj jakenacaru sarjjapjjeri uñjta, jumasti janiraquiw cuna urutejj puriniñamäcän uca urus purinctati, filisteonacasti Micmas sisqui uca chekan tantacht'atäsipcaraqui, nayajj nuwantiriw sarakanï saraquiyätwa Gilgal chekana, janïr nayajj Tatitur catuyascasina, ucatwa uqham jan wali jicjjatasisin naya pachpa sacrificio loktañar uscusta —sasa. Samuelosti saraquïnwa: —¡Luratamajj mä lokhe jaken luratapjamawa! Tatitojj cuntejj sisctam uca arunactejj ist'asamän ucapachajj juman apnakañamajj wiñayataquïsapänwa uca Israel marcanjja. Ucampis jichhajj juman apnakañamajj janiw jayäcaniti. Tatitojj yakha chacha thakani jupan chuymapar purt'quiri, ucatsti marcapan jilïripatwa utt'ayaraquini, jupan arunacaparu jan ist'atam laycu.\n Jesusasti saraquïnwa: “Mä jakew pani yokanïna. Sullquïristi awquiparojj sänwa: ‘Tatay, cunatejj herenciat nayar wact'quitu yänacatjja ucay churjjeta’ sasa. Ucatwa awquipajj jupanacaru utjiripatjj churjjäna. Mä kawkha urutsti sullquïr yokajj take cunap aljantasinjja, yakha marcaruw sarawayjjäna, ucanwa kollkepjja ina ch'usar tucuntäna, jan wal jacasina. Ucampis cunapachatï kollkepjja k'al tucj-jjatayna, ucqhaw mach'ajj jutäna qhaya marcanjja, ucat jupajj mank'at awtjayasjjäna. Ucatwa irnakañ munasa thaker sari uca marcana mä jaken ucaru, jupasti haciendaparuw qhuch awatir qhitäna. Jupasti mank'at awtjatajj, qhuchinacas mank'cän uca thajjompiw sist'asiñ munäna; janiraquiw qhitis juparojj cuns churcänti. Ucat wal amuyt'asi: ‘¡Awquejjan utapanjja kawkha irnakerinacas wali mank'añanïpjjejja, nayasti acanjja mank'at jiwascta! Awquejjan ucaruw cutt'jjä, ucat saraquï: Awquiy, Dios contra, uqhamarac juma contraw juchañchasta. Wawamätwa sañataquejj janiw asquïcjjti, mä irnakerimarjamac catokjjeta’ sasa. Ucatwa sartasin cuttanjjäna awquipan ucaru. “Awquipasti jayancquipanwa juparojj uñjäna, ucatwa jupat qhuyapt'ayasisin jicjjatirejj jali, juparusti khomantasa jamp'att'asaraquiw catokäna. Ucatwa yokapajj jupar aqham säna: ‘Awquiy, Dios contraw juchachasta, uqhamarac juma contra, janiw asquïcjjti wawamätwa sañataquejja.’ Awquipasti uywatanacaparojj sänwa: ‘Janc'aqui suma isi apsunipjjam, ucat isthapiyapjjam; amparaparusti sortija uchapjjam, cayunacaparusti zapatomp uchantapjjam. Suma liq'i vaca kall irptanisin qharsupjjam. ¡Mank'apjjañäni, uqhamarac fiesta luraraquiñäni! Aca wawajjasti jiwatänwa, jichhasti jactanjjewa; chhakatänwa, jichhasti jicjjatatäjjewa’ sasa. Ucat fiesta lurañ kalltapjjäna.\n Tatitun nayrakatapan amuct'am; jupan yanapap llamp'u chuymamp suyam, ñankha lurir jaken atipjatapat jan k'apisimti; ñankhanac amtir jakets janirac mayjt'asimti. K'apisiñ apanucum, chuym ch'amact'ayasiñ jaytanucum, ñankha jan lurascañamataquejj jan k'apisimti, ñankha luririnacajj oraket jakonucutäpjjaniwa, Tatitur suyt'irinacasti oraken jacasipjjani.\n Uqham suyt'äwi laycuquiwa khespiyatätanjja, ucampisa maynitejj uñt'chi cuntejj suyasqui ucjja, ucasti janiw suyt'añäcjjeti, jupan uc uñj-jjatap laycu. Ucampis cuntejj suyapctan ucjja janiw uñjctanti, ucampis llamp'u chuymampiw suyt'apjjañasa. Uqhamaraquiw Kollan Ajayojj t'uqha cancañasan yanapistu, janiw yatctanti cunjämatejj oración lurañajj waquisqui ucjja, ucampis Kollan Ajayuw Diosarojj achict'asqui jiwasatjja jan amuyt'caya aykoñanacampi. Ucampis Diosajj chuymanaca uñantasinjja yatiwa cuntejj Ajayojj sañ munqui ucjja, Ajayusti Diosan munañaparjamaw jupanquirinacataquejj mayi. Yatiractanwa Diosajj jupar munirinacarojj take cunsa asquitaquiw waquicharapi qhitinacatejj jupan amtataparjam jawsatäpqui ucanacataquejja. Qhitinacarutejj Diosajj nayratpach uñt'cäna ucanacarojja, kalltatpachwa jupataqui yakhachasiwayjje jupan wawapjamäñapataqui, uqhamat jupan Wawapajj jilïrïñapataqui walja jilatanac taypina. Uqham kalltatpach yakhachatanacarojj jawsjjaraquiwa, uca jawsatanacaparusti catokjjaraquiwa, uca catokatanacarusti jach'aruraquiw apti, ucanacarusti jupampïñataquiw uscu.\n Uqhamajj Diosan iglesianacapanjja nanacpachaw cusisiñampi jumanacjjata parlapjjta, llamp'u chuymanïpjjatanacamata, iyawsäwinacama take t'akhesiñ taypina uñacht'ayapjjatamata, uqhamarac llaquisisina t'akhesipjjatanacamatsa. Acajj uñacht'ayistuwa Diosajj chekapätapa uñjäwipanjja, jumanacaru Diosan marcapar mantayañataqui asquit uñt'asina, ucataracwa t'akhesisipctajja.\n Take uca jakenacajj cuntejj Diosajj churañatac arsuwaycäna uc jan catokasaw jiwarapjje, ucampis iyawsañanïpjjatap laycojj jayatac uñtapjjäna. Uqhamatwa yatiyapjjäna acapachana sarir jakenacäpjjatapa. Qhitinacatejj uqham parlapjje ucanacajja khanpacha amuyayasi jupanacan marcap thakasipcatapa. Jupanacatejj cawqha orakettejj mistunipqui ucat lup'isipcasapäna ucqhajja, pachpa orakeparuw cutt'apjjasapäna. Ucampis jupanacajj mä suma orak munapjjäna, ucasti alajjpach marcawa. Ucatwa Diosajj jan p'enkasquiti, jupanacan Diosapa sayasiñjja, jupanacataquisti mä marcaw waquichata utji.\n Uqhamaw Jacobojj Raquel laycojj pakallko mara irnakäna, jupataquejja juc'a maranacjamäcchïn ucasa, sinti munatap laycu. Pakallko mara phokhasjjepansti, Jacobojj Labanarojj sänwa: —Jichhajj phucham churjjeta casarasjjañataqui, kawkha mara irnakañtejj arscta ucasti phokhasjjewa —sasa. Labanasti take uta jac'anacaparuw jawst'ayasiraqui, phuchapa casarañataquejja. Ucampis arumarojj Labanajj jilïri Lea phuchapacwa Jacoborojj irpcatjje, Jacobosti uca arumajj Leampiw iquïna. Uqhamarus Labanajj Lea phuchaparojj mä sirvientampi cunwa churäna, sirviñapataqui, uca esclavasti Zilpa satänwa. Khepärmanthisti Jacobojj, ucqhaquiw amuyasi Leampi iquitapa, ucat Labanan ucar sari, aqham sasa: —¿Cuns lurista? ¿Janit nayajj Raquel laycu irnaktjja? ¿Cunatsa sallkjjesta? —sasa. Labanasti saraquïnwa: —Acanjja janiw costumbrëquiti sullca phuchan nayra casarasiñapajja, jilïrit sipanjja. Leampi casarasiñ semänjja phokhaquimaya, ucat Raqueljja churapjjaraquïma, jumatejj nayataqui yakha pakallko marampi irnakäta ucqhajja —sasa. Jacobosti ucjja jaysänwa, ucatsti Leampi casarasïña semana phokhasjjepansti, Labanajj Raquel phuchapjja churjjaraquïnwa Jacobon warmipäñapataqui.\n Davidasti quimsa tunca maranïnwa cunapachatejj reyïña kalltcän ucapachajja, ucatsti pusi tunca maraw reyit apnakaraquïna. Hebrón marcansti pakallko chicatani maraw Judá orakerojj reyit apnakäna, ucjjarusti Jerusalenan take Israel marcaru uqhamaraqui Judá marcarojj quimsa tunca quimsani mararaquiw apnakäna.\nTatitojj siwa: “Waquiscan ucapachaw, cheka cancañamp taripä.\nJaniraquiw horasäquiti aca uñjäwin phokasiñapajja; ucasti phokasipuniniwa. Amuyatajj janisay janc'äcpa, suyascaquim, purisincaniwa horasaparu.\n Cristo tokeraquiw jiwasanacajj Diosarojj jac'achastanjja, iyawsäwi laycu jupat bendiciona catokañataqui. Uca bendicionansti takeniw ch'amani sayt'atätanjja, Diosan marcaparu mantañataqui suyt'äwinsti cusisitätanwa. Janiraquiw ucaquïquiti, jan ucasti t'akhesiñansa cusisiractanwa, uqhamatwa yatiractanjja t'akhesiñajj llamp'u chuymanïña yatichatapa. Uqham llamp'u chuymanïñasti mä sumaruw jiwasarojj mistuyistu, uqham sumar mistuyatäsinsti suyt'añaw utjistu.\n Cunapachatejj Corderojj pheskëri sello ch'iyjcän ucqhasti, altar mankhansti, qhitinacatejj Tatit laycu, uqhamarac arunacap laycu jiwarapcänsa ucanacan almanacapwa uñjta. Ucanacasti jach'atwa art'apjjaraquïna: “Dios Tata, jumajj kollanätawa, arsutamarojj phokharactawa. ¿Cunapachcamaraqui jan juchañchcäta, oraken jacapqui uca nanacar jiwarayirinacarusti?” sasa. Ucatsti jank'o isinacaraquiw jupanacarojj churatäna, ucatsti satäpjjaraquïnwa: Samart'asipjjaquim, mä juc'a pachampi suyt'apjjaquiraquim, jilanacaman jumanacan ucaru jutjjapjjañapataqui cawkhacamatejj waquisqui ucqhacama. Jupanacasti Cristor sirviñ laycuw jumanacjamajj jiwarayatäpjjaraquini, sasa.